VojvodinaCafe - Republika duguje Vojvodini 240 milijardi dinara\nRepublika duguje Vojvodini 240 milijardi dinara\nVest objavljena: 02.12.2015 13:02\nPokrajinski sekretarijat za finansije saopštio je da su republičke vlasti ove godine oštetile budžet Vojvodine za oko 30 milijardi dinara. "Od 2007. godine do danas dug se procenjuje na preko 240 milijardi dinara", navedeno je u saopštenju. Dodaje se da se Vlada Srbije i ove, kao i svih prethodnih godina, oglušila o budžetski kalendar kojim je precizirano da je 1. novembar krajnji rok u kome je trebalo da usvoji Predlog Zakona o budžetu Srbije za 2016. godinu i da ga dostavi skupštini, prenosi RTV.\n"Jasno je da će i ove godine, kao i svih prethodnih, zbog nepoštovanja budžetskog kalendara, Narodna skupština doneti Zakon po hitnom postupku, bez ikakve javne rasprave", navedeno je u saopštenju.\nDodaje se da pokrajina ne može da pripremi svoj budžet, jer mora prvo da sačeka donošenje republičkog budžeta, pošto se najveći deo prihoda budžeta Vojvodine utvrdjuje upravo republičkim budžetom.\nPokrajinski sekretarijat za finansije je naveo i da je budžet Vojvodine jedini budžet u Srbiji koji nema stabilne, sigurne, dovoljne i predvidive izvore finansiranja, tako da je njegovo finansiranje poslednjih godina bilo "isključivo izraz moći centralne vlasti".


Lepo vreme nije nateralo "kampere" ispred Vlade i Sobranja da napuste svoja privremena boravišta. Građani koji su postavili šatore pred zgradom Vlade nakon nedeljnog antivladinog protesta kažu da će ostati tamo sve dok Vlada ne podnese ostavku. Istovremeno, lideri vladajuće i opozicione stranke pozvani su u Strazbur na razgovore.\n“Vidim nešto da je stvar krenula na inat. Ali dok ova nedemokratska vlast ne podnese ostavku, bićemo ovde”, kaže za RSE jedan od okupljenih.\n“Dok ne ode, i mi ne odlazimo”, kaže drugi.\nDok se treći nadovezuje: “Dok ne podnese ostavku.”\n“Ne znam, dok je potrebno da dajemo podršku ovoj Vladi. Možda mesec, možda dva, možda ćemo sutra otići, ne zna se”, kaže jedan od kampera ispred Sobranja.\n“Dok ne ode gradonačelnik opštine Centar”, procenjuje drugi učesnik.\n“Ja sam ovde došao protiv gej parade”, iskren je treći.\n“Dajemo podršku ovoj Vladi, jer se ona bavi svim problemima u državi. Kada i posle onog “šamara” od naroda na mitingu, oni nastavljaju sedenje pred Vladom, mi smo spremni još više od njih da budemo izdržljivi”, ističe još jedan od kampera.\n“Dok se Zaev ne vrati u parlament”, navodi učesnik protesta ispred Sobranja.\nGrađani koji su pred Vladom proveli dve noći o drugima bez razmišljanja upotrebljavaju termin kontra-kamp, sugerišući da su oni tamo samo kao odgovor na njihove akcije.\n“Kontra-kamp koliko da se pokaže da i oni imaju nekakve zahteve, je smešan, iz razloga što opozicija već mesecima najavljuje ovo što se događa ovde”, smatra jedan od “kampera” kod Vlade.\nAli i pored različitih stavova, veći deo ljudi iz oba kampa kaže da su spremni da se sastanu međusobno.\n“Normalno, to nam je i cilj, da vratimo demokratiju, da razgovaramo, a ne da pravimo podele kao što Gruevski želi da podeli državu na podobne i nepodobne”, kaže jedan od građana koji su stacionirani pred vladom.\n“Zašto da ne, oni su naši sugrađani, Makedonci, samo sa različitih mišljenja. A to njihovo razmišljanje nije u redu”, ističe jedan od "kampera" pred zgradom Sobranja.\nPored različitih mišljenja o aktuelnoj političkoj situaciji i atmosfera oko šatora je različita. Kada smo posetili kamp pred Vladom, ljudi su jeli, razgovarali, igrali karte, slušali domaću pop muziku. Pored šatora imaju transparente sa precrtanim likom premijera Nikole Gruevskog, a šatori imaju i imena sa frazama koje su postale popularne iz takozvanih “bombi” opozicije.\nIstovremeno, pred parlamentom se sluša glasna patriotska muzika, a dekor su kartonski krstovi, državne i partijske zastave.\nGruevski i Zajev u Strazburu\nDok demonstranti u Skoplju, provladini i opozicionari, kampuju pred zgradama makedonskih institucija, lideri vladajuće i opozicione stranke pozvani su u Strazbur na razgovore.\nPremijer Makedonije Nikola Gruevski i lider Socijaldemokrata Zoran Zaev u utorak će u Strazburu razgovarati sa zastupnicima Evropskog parlamenta i Evropske komisije.\nNajavljeno je da će imati susret i sa evropskim komesarom za proširenje Johanesom Hanom.\nŠefovi diplomatija EU osvrnuli su prethodno se na situaciju u Makedoniji, pa je portparol Evropske komisije Maja Kocijančić izjavila da Unija pomno prati dešavanja u Makedoniji i podstiče lidere na nastavak dijaloga.\nPištaljke i trube ispred makedonske Vlade\nDobro raspoloženje među demonstrantima u Skoplju


iAnatomija: Apple je najvredniji brend na svetu\nApple je najvredniji brend na svetu\nInterbrandova godišnja lista 100 najvrednijih svetskih brendova kompanija je objavljena, a i ove godine na vrhu liste je Apple.\nKompanija je ostvarila ojačanje brenda za 21 odsto u odnosu na prošlogodišnje brojke, te sada Apple brend ima vrednost od 118,8 milijardi dolara. Odmah iza kompanije Apple je Google, sa vrednošću brenda od 107,4 milijarde dolara. Ovo je povećanje od 15 osto u odnosu na prethodnu godinu, koju je Google takođe završio iza Apple-a.\nOstala velika imena iz IT industrije, koja su se našla u vrhu liste uključuju Microsoft na petom mestu (61,2 milijarde) i Samsung na sedmom mestu (45,5 milijardi). Najveći porast vrednosti brenda i titulu "Top Riser" je ostvarila kompanija Amazon, sa povećanjem od 25 odsto i sada vredi 29,5 milijardi dolara (15. mesto). Kada određuje vrednost brenda, Interbrand ističe da posmatra faktore kao što su finansijske performanse brenda, usluge, kolika je moć brenda da korisnike ubedi da kupuju proizvode i koliko je kompanija jaka u naplaćivanju premijum cena za svoje proizvode. Navodi se da je 2014. godina prva u kojoj su dva brenda koja vrede više od 100 milijardi dolara tokom iste godine.


ALEKSIĆ: Vučić brutalno laže i vređa inteligenciju! Prosečna plata nije 600 evra, ljudi žive na ivici siromaštva! - Naša Borba\nALEKSIĆ: Vučić brutalno laže i vređa inteligenciju! Prosečna plata nije 600 evra, ljudi žive na ivici siromaštva!\nPotpredsednik Narodne stranke Miroslav Aleksić izjavio je danas da ogroman broj građana živi na ivici siromaštva i da su navodi predsednika Srbije Aleksandra Vučića o prosečnoj plati od 600 evra „velika prevara“, jer polovina zaposlenih prima platu od 400 evra ili manje.\n– Kada to podelimo sa po 2.000 ili 3.000 evra, koliko prima mali procenat zaposlenih, dobijamo prosek kojim se vlast toliko hvali. Srbija, uprkos Vučićevim Potemkinovim selima, nažalost spada u najsiromašnije države regiona. Vučić nas poredi s Nemačkom i tamošnjim rastom plata, a naše plate mogu da se mere s makedonskim i bosanskim, kakva crna Nemačka – rekao je Aleksić za portal Nova.rs.\nAleksić je istakao da Vučić daje lažnu nadu građanima stalnim obećanjima o „visokim platama, nikad kvalitetnijem standardu i boljem životu“.\n– Prosto je neverovatno koliko Vučić laže i o javnom dugu i bruto društvenom proizvodu (BDP) i sve lako može da se proveri – rekao je Aleksić.\n– Vučić procentualni udeo javnog duga u BDP-u tumači kako njemu odgovara, pa tako kaže da je danas javni dug 51,6 odsto, a zapravo je iznad 56 procenata. Podsećam da danas javni dug Srbije iznosi više od 30 milijardi dolara, a kada je SNS došao na vlast polovinom 2012. godine, dug je bio manji od 15 milijardi – naveo je Aleksić.\nAleksić je dodao da ne bi trebalo zaboraviti „jednu od najstrašnijih naprednjačkih prevara“ koju su građanima servirali Vučić i njegovi „ekonomski stručnjaci“, kada su preko noći javni dug koji je bio veći od 70 odsto BDP-a nekakvom novom metodologijom spustili za 10 procenata, i da je „u tom falsifikovanju realnosti učestvovao i Republički zavod za statistiku“.\nAleksić je rekao da je BDP danas gotovo na istom nivou kao i 2008. godine, kada je bila „nezapamćena ekonomska kriza“.\n– Toliko o Vučićevim investicijama, prugama, putevima, fabrikama i svim čime se taj čovek neprestano hvali. Sve je laž. Pritom, u tih 51,6 procenata udela javnog duga u BDP-u nema ugovorenih, a nedospelih obaveza u vidu međudržavnih zajmova koji ne ulaze u konačni dug, pre svega osam milijardi raznih kredita samo od Kineza – dodao je Aleksić.\n– Vučić brutalno laže i vređa inteligenciju svih koji se iole razumeju u ekonomiju – istakao je Aleksić.\nAleksić je naveo da „nam se smeje u lice svako ko ume da sabere dva i dva“.\nPrethodni tekstNOVINAR ODUVAO SNS DIKTATORA: Ako hoćete da jedete – glasajte za Vučića! (VIDEO)\nSledeći tekstVULIN: U Srbiji organizovani kriminal nema političku podršku


KUR`AN KOJI NIJE IZGORIO – Svjetlo Dunjaluka\n1992 godine na Planama kod Doboja zapaljena je dzamija i srusena munara od Srpskih vojnika. Jedan Srpski vojnik sa podrucja Teslica koji zeli ostati anoniman je zatekao jedan nevjerovatan prizor. Primjetio je da se u silnoj vatri nalazi neka knjiga koja nije gorila i izgorila kao ostatak gradjevine.\nKada se vatra stišala on je tada uzeo knjigu tj Kur`an i sakrio ispod uniforme da ga drugi vojnici ne vide i sa nadom da ce ga to sacuvati da ostane ziv, svojoj majci ili baki je ispricao u tajnosti sta se desilo i rekao joj ako mu se desi da on pogine u ratu da ona nakon rata vrati Kur`an tamo gdje ga je nasao.\nOvaj vojnik je prezivio rat, a nakon kada je Džamija ponovo izgradjena vratio je Kur`an na njegovo mjesto i ispricao svoju pricu sta se desilo.\nOvaj Kur`an se sada nalazi u staklu na ulazu u unutrasnjem dijelu Džamije kao uspomena i opomena…\nMolim Allaha da uputi ovoga vojnika i njegovu familiju na pravi put.


Senad Šepić: Politika se mora okrenuti ljudima i rješavati njihove konkretne probleme | Krupljani.BA\nSenad Šepić: Politika se mora okrenuti ljudima i rješavati njihove konkretne probleme\nEvropska unija odlučila je da nakon 30 godina ukine proizvodne kvote¸za mlijeko, što znači da će mljekari u zemljama EU moć da proizvode mlijeko u neograničenim količinama. Ova bi odluka mogla uticati i na domaću proizvodnju mlijeka u BiH, ukoliko se uvoz mlijeka poveća, a pozicija naših mljekara ne promijeni i zato je potrebno razumijevanje i hitna akcija vlasti u BiH.\nPoslanik u Parlamentu BiH Senad Šepić je ovim povodom razgovarao sa ministrom Šarovićem, ministrom Dedićem i direktorom Meggle iz Bihaća Hrnjićem, te inicirao hitnu akciju i djelovanje institucija BiH u zaštiti interesa naših poljoprivrednih proizvođača i građana naše zemlje.\n„Iako je ova odluka u Evropskoj Uniji uvođena postupno zadnjih godine, sada kada je konačno stupila na snagu potrebno je da sve naše institucije hitno i koordinirano rade da pomognu i zaštite naše proizvođače mlijeka, jer veliki broj građana BiH živi i hrani svoje porodice na ovaj način. Veća i redovna podrška, podsticaji za proizvodnju i zaštita naših proizvođača mlijeka je najvećim dijelom na entitetskim ministarstvima, a podizanje standarda i omogućavanje izvoza našeg mlijeka u zemlje EU je posao za državna ministarstva i Parlament BiH i već na narednoj sjednici biće intenzivirane aktivnosti oko izmjena zakona koji trebaju ovo osigurati i regulisati. Politika se mora okrenuti ljudima i rješavati njihove konkretne probleme, a u razgovoru sa odgovornim ljudima vidio sam spremnost da se ovom pitanju tako priđe i iznađe najbolje rješenje za sve poljoprivredne proizvođače i proizvođače mlijeka sa područja cijele BiH“ izjavio je Senad Šepić, poslanik u Parlamentu BiH i potpredsjednik SDA.


Barbra Streisand šokirala izjavom o Jacksonu: Dečaci su bili srećni sa njim – Tračara\nNakon što je kontraverzni dokumentarac Leaving Neverland izazvao oštre kritike javnosti, prema mišljenju mnogih, Barbra Streisand učinila je jedan od najgorih poteza u svojoj karijeri.\nU nedavnom intervjuu koji je dala za Evening Standard, Streisand je izjavila da veruje Wade Robsonu i Jamesu Safechucku i njihovim tvrdanjama da ih je Michael Jackson seksualno zlostavljao, ali i da se saoseća sa legendarnom pop zvezdom.\n“Njegove seksalne potrebe su njegove seksualne potrebe, ne vezano za to kakve se pozadina krije iza njih. Možemo reći da ih je zlostavljao, ali kako smo sami čuli, ti dečaci koji su sada odrasli ljudi, bili su presrećni jer su provodili vreme sa njim. Obojica su oženjeni i obojica imaju dece, tako da ih to zasigurno nije ubilo” , izjavila je pevačica.\nOna je takođe dodala da su njena osećanja pomešana, ali da svakako krivi roditelje navodno zlostavljanih momaka.\n“Osećam se loše zbog dece, osećam se loše zbog njega. Krivim roditelje koji su na prvom mestu dozvolili deci da provode toliko vremena sa njim i da spavaju kod njega” , dodala je ona.\nRežiser dokumentarca Dan Reed osvrnuo se na njene tvrdnje i obratio joj se lično objavom na tviteru, upitavši je “da li je moguće da si ovo upravo izgovorila!?”\nDobar deo njenih fanova bio je zgrožen izjavama i tvrdi da je pevačica na ovaj način “uništila svoju karijeru” i “sve za šta se do sada zalagala.”\nStreisand je brzo odreagovala na žustre komentare i u svoju odbranu pojasnila ono što je mislila tokom svog intervjua, navodeći da ni po koju cenu nije u redu oduzeti slobodnu volju i “iživljavati” se nad nekim, ali da je, prema njenim rečima, sasvim jasno da su roditelji bili obuzeti slavom i novcem.\n“Da budem potpuno jasna, ne postoji situacija u kojoj je u redu ugroziti slobodnu volju i preuzeti kontrolu nad decom u bilo kojem smislu. Priča koju su ova dvojica momaka ispričala je prilično tužna i u meni izaziva samo saosećanje. Osnovna dužnost roditelja je da zaštiti svoju decu, ali je sasvim jasno da su oni postali žrtve slave i fantazija” , dodala je pevačica.\nbarbra streisand has lost her entire goddamned mind. here she is talking about michael jackson and his victims pic.twitter.com/nOs4ruK9Q2\n— endora bullshit (@collectdust) March 22, 2019\nBarbra Streisand, james safechuck, michael jackson, wade robson\nPrevPrethodna vestPročitajte nedeljni horoskop od 24. do 31. marta 2019. godine\nNaredna vestJessie J objavila fotku u kupaćem: Znam da imam celulit!Next


Konstruktivna podrška sindikata banaka Grčke i Kipra\nU periodu od 20. do 23. januara 2008. godine u poseti Beogradu boravile su delegacije Sindikata banaka Kipra - ETYK i Sindikata banaka Grčke - OTOE na najvišem nivou, kao i predsednik Sindikata Marfin Egnatia banke iz Grćke.\nObe delegacije primarno su došle u zvaničnu posetu Sindikatu finansijskih organizacija Srbije, dok su predstavnici OTOE obišli Alpha Bank Srbija AD, a predstavnici ETYK-a Laiki Bank AD.\nSastav delgacije Sindikata banaka Kipra - ETYK\nLoizos Hadžikostis, predsednik Sindikata ETYK;\nHristos L. Hristu, predsednik Evropskog saveta rada Laiki - Marfin Egnatia bankarske grupe;\nJanis Rusos, zamenik predsednika Evropskog saveta rada Laiki Marfin-Egnatia bankarske grupe i predsednik Sindikata Marfin Egnatia banke iz Grćke.\nZvanične teme koje je delegacija najavila za razgovore:\nUčešće na zajedničkom sastanku predstavnika SFOS – OTOE - ETYK\nEvropski savet rada - prezentacija i diskusija u Laiki Bank AD Beograd\nOstale teme u vezi odnosa između novih poslodavaca i sindikata\nSastav delgacije Sindikata banaka Grčke – OTOE (uključujući Institut INE-OTOE)\nAhileas Milionopulos, generalni sekretar OTOE\nAristotelos Lakas, predsednik Instituta Sindikata OTOE (INE-OTOE)\nEvi Zaimi, koordinator za međunarodnu saradnju OTOE\nAktivnosti oko obuke - Evropski projekt (organizator: UNI Evropa - Finansije; izvršilac: INE-OTOE)\nPriprema sledeće Konferencije sindikata Balkana\nProblematika u odnosu Sindikat – poslodavac u Alpha Bank Srbija AD Ahileas Milionopulos (generalni sekretar Sindikata banaka Grčke - OTOE) - Janis Rusos (zamenik predsednika Evropskog saveta rada Laiki - Marfin Egnatia Bank grupe) - Aristotelos Lakas (predsednik Instituta Sindikata OTOE - INE-OTOE) - Evi Zaimi (međunarodna saradnja, OTOE) – prijatelj iz Grčke – Miroslava Rašković (član Izvršnog odbora Sindikalne organizacije Laiki Bank AD) – Slobodan Mihajlović (predsednik Sindikalne organizacije Laiki Bank AD) –Hristos L. Hristu (predsednik Evropskog saveta rada Laiki - Marfin Egnatia Bank grupe)\nPredsednik Sindikata finansijskih organizacija Srbije Milan Alempijević i član Republičkog odbora i koordinator za međunarodnu saradnju SFOS-a Slobodan Mihajlović bili si praktično celodnevno angažovani tokom posete delegacija iz inostranstva, prema zvanično međusobno usaglašenom programu. Tokom posete i razgovora bila je prisutna i Miroslava Rašković, kao član Aktiva žena SFOS-a. Poslednjeg dana posete bili su angažovani i Zoran Jokić i Dušan Vasović, članovi Izvršnog odbora Sindikalne organizacije Laiki Bank AD.\nSlobodan Mihajlović je imao i nezvanične razgovore sa prijateljima sa Kipra i iz Grčke o problemima sa kojima se susreću u radu naše sindikalne organizacije, o komunikaciji sa predstavnicima poslodavca, odnosno o kolektivnom pregovaranju i novom kolektivnom ugovoru, kao i o drugim brojnim aktuelnim temama u Sindikalnoj organizaciji Laiki Bank AD. Takođe je imao i duži i krajnje otvoreni razgovor o širokom spektru tema sa gospodinom Hristosom Stilianidesom, članom Upravnog odbora Laiki - Marfin Egnatia bankarske grupe i predsednikom Upravnog odbora Laiki Bank AD Beograd.\nDrugog dana posete, 21.1.2003. godine, prvo je u prepodnevnim satima u sali za konferencije poslovne zgrade Agrobanke AD Beograd održan zajednički sastanak predstavnika sindikata ETYK, OTOE i SFOS. Razgovarano je o sindikalnim temama koje su značajne za sva tri sindikata, o kolektivnom pregovaranju, oblicima međusobne koordinacije i razmene informacija, o obuci članova sindikata. Pored toga su članovi organa Sindikata finansijskih organizacija Srbije i predsednici sindikata članica SFOS-a upoznati sa mestom i ulogom institucije koja postoji u okviru Evropske unije - o Evropskom savetu rada.\nBez obzira što Srbija još uvek nije članica Evropske unije, Sindikat finansijskih organizacija Srbije će moći da primenjuje i sprovodi u praksi mnoge od evropskih tekovina i to zahvaljujući ugledu koji uživa kod svojih međunarodnih partnera - grčkog sindikata banaka OTOE i kiparskog srodnog sindikata ETYK, sa kojima sarađuje petnaest godina. To se pre svega odnosi na funkcionisanje Evropskog radnog saveta o cemu je izlagao Loizos Hadžikostis, predsednik kiparskog sindikata banaka ETYK, a zaključeno je da se sa primenom u Srbiji započne u Alpha Bank Srbija i Laiki Bank. Ovo je tek prvi korak približavanja Evropi, a visoki predstavnici grčkog i kiparskog sindikata sigurni su da će SFOS uspeti da sprovede ovaj projekat i na taj način omogući da zaposleni u članicama imaju ista prava kao njihove kolege svuda u svetu.\nAktivisti Sindikata finansijskih organizacija Srbije imaće priliku da ušestvuju u projektu stručnog usavršavanja, što še biti dragocena pomoć u novim vremenima kada proces globalizacije ruši granice, ali i da definiše zajedničke probleme koji se moraju rešavati osmišljeno, stručno i koordinirano, istaknuto je na sastanku. Konferencija banaka Balkana, kako je na sednici, rečeno biće održana do kraja 2008. godine i biće to još jedna prilika da se utvrdi zajednička strategija zaštite interesa zaposlenih u sektorima finansija.\nIstog dana, u ranim popodnevnim satima je u Alpha Bank Srbija AD Beograd održan veoma koristan sastanak sa Sindikatom i menadžmentom Banke i razmatrani su određeni problemi koji postoje u odnosu Sindikat – poslodavac.\nNa kraju tog celodnevnog angažovanja, u kasnim popdnevnim satima u Laiki Bank AD je organizovan sastanak i održana je prezentacija Evropskog saveta rada u okviru Laiki - Marfin Egnatia bankarske grupe, čija je članica Laiki Bank AD Beograd.\nNa sastanku su pored predsednika, sekretara i svih članova Izvršnog odbora Sindikata Banke, bili prisutni u ime Laiki Bank AD: Hristos Stilianides, predsednik Upravnog odbora, Miroslav Pivić, predsednik Izvršnog odbora, Panikos Erakleos, član Izvršnog odbora, Vladan Manić, član Izvršnog odbora, Marina Prodanović, menadžer za ljudske resurse i Neofitos Kalogeru, menadžer za poslove sa privredom. Dolazak predsednika Evropskog saveta rada Laiki - Marfin Egnatia grupe u Laiki Bank AD bio je izuzetno značajan, jer je menadžment Banke upoznat sa postojanjem Evropskog saveta rada u bankarskoj grupi, čija je članica Laiki Bank AD.\nPredstavnik Sindikata finansijskih organizacija Srbije\nPRVI ČLAN EVROPSKOG SAVETA RADA\nFormiranje Evropskog saveta rada je značajna novina za pozicioniranje sindikata. Dogovoreno je da na nivou Laiki - Marfin Egnatia bankarske grupe u radu Evropskog saveta rada Grupe učestvuje i predstavnik iz Laiki Bank iz Srbije i to kao posmatrač, zbog toga što naša zemlja još uvek nije član Evropske unije. Član Evropskog saveta rada - posmatrač biće Slobodan Mihajlović, predsednik Sindikalne organizacije Laiki Bank AD. Ta činjenica će uticati na oprez menadžmenta u rešavanju pitanja prema zaposlenima i na položaj i ulogu Sindikata u članici SFOS-a i samom Sindikatu finansijskih organizacija Srbije.\nAngažovanje kolega iz Grčke i sa Kipra biće ovde takođe iskorišćeno da SFOS uđe u one banke koje još nemaju sindikalno organizovane zaposlene.\nUvođenje Evropskog saveta rada je velika novina, Sindikat finansijskih organizacija Srbije i njegove članice biće uključeni u ovaj projekat, s tim što su kolege iz Sindikata banaka Kipra sugerisali da SFOS promoviše formiranje ovih saveta i to ne samo u bankama i osiguranjima, nego i kod drugih prisutnih kompanija u Srbiji. Voditelj konferencije – Slobodan Mihajlović - Loizos Hadžikostis (predsednik Sindikata ETYK) – Milan Alempijević (predsednik Sindikata finansijskih organizacija Srbije) - Ahileas Milionopulos - Aristotelos Lakas\nKonferencija za štampu održana u prepodnevnim satima trećeg dana posete, 22.1.2008. godine u Medija centru Sava centra na Novom Beogradu bila je uspešna i dobro posećena. Postavljeno je dosta kvalitetnih pitanja od strane prisutnih novinara, a prezentacija na televiziji je bila nešto slabija, zbog informisanja oko tada aktuelnih izbora za predsednika Srbije.\nUspešno organizovana i održana konferencija za štampu, poslužiće kao obrazac za organizaciju budućih sličnih konferencija.\nUrađen je DVD sa konferencije, koji je dostavljen svim članicama Sindikata finansijskih organizacija Srbije.\nLoizos Hadžikostis i Ahileas Milionopulos daju intervju ekipi RTS 1 (između njih prevodilac iz Ambasade Grčke) –Slobodan Mihajlović - Milan Alempijević\nPočetkom maja 2008. godine doći će predsednik Sindikata Alpha Bank iz Atine i delegacija OTOE radi detaljnijih razgovora oko saradnje sa Sindikatom Alpha bank Srbija.\nPredstavnici Sindikata finansijskih organizacija obavešteni da će biti održana Konferencija sindikata banaka Balkana u Solunu u oktobru-novembru tekuće godine i da će poziv biti poslat pravovremeno.\nObe delegacije su izrazile zadovoljstvo u vezi boravka i razgovora vođenih kod nas, kako u SFOS-u, tako i u Laiki Bank AD i Alpha Bank Srbija AD, ukazavši da će to biti osnov za dalju saradnju i za obezbeđenje sredstava za obuku sindikalnih kadrova od strane UNI Evropa - Finansije/INE-OTOE.\nS tim u vezi, izuzetno su zadovoljni uslovima koje pruža Centar za obuku kadrova Agrobanke, pa će se uz pripremu programa za obuku razgovarati i o korišćenju ovog centra.\nSlobodan Mihajlović - Aristotelos Lakas – Evi Zaimi\nSlobodan Mihajlović je istakao pozitivan utisak vezano za to kako OTOE i ETYK koriste stručnjake - članove, kao i tehniku za potrebe sindikata. Naveo je da je na sastanku u Agrobanci prevođenje bilo slabo (bio je angažovan kao prevodilac službenik iz Ambasade Grčke u Beogradu, koji očigledno nije upoznat sa sindikalnom problematikom i terminima), tako da je to uticalo na kvalitet sastanka. Za razliku od tog sastanka, prevođenje na sastanku i tokom prezentacije Evropskog saveta rada u Laiki Bank obavila je izvanredno koleginica Marijana Kekić - član Sindikata.\nGeneralni sekretar grčkog sindikata banaka Grčke - OTOE Ahileas Milionopulos i predsednik Sindikata banaka Kipra - ETYK Loizos Hadžikostis izrazili su podršku svim aktivnostima koje SFOS vodi radi zaštite svog članstva u rešavanju problema koji su u velikom delu zajednički. Razmena iskustava, baš zato je dragocena, bila je osnovni motiv posete, tako da u Sindikatu finansijskih organizacija Srbije ocenjuju da je poseta visokih sindikalnih funkcionera iz Grčke i Kipra dosla u pravo vreme i predstavlja značajan impuls predstojećim akcijama.\nBez obzira što nije došlo do realizacije nekih zajedničkih kvalitetnih ideja u vezi organizacije posete delegacija, sama činjenica da su te ideje ponuđene, predstavlja gest uvažavanja i našeg tradicionalnog gostoprimstva. Ta, vrlo jasna poruka uvažavanja i tolerancije od strane menadžmenta Alpha Bank Srbija AD i Laiki Bank AD, biće sigurno snažno i direktno preneta i u Grčkoj i na Kipru.


Krupin trener Branislav Krunić: Gore nije moglo, posebno u ovako teškom rasporedu – Sport Centar Krupin trener Branislav Krunić: Gore nije moglo, posebno u ovako teškom rasporedu – Sport Centar\nIzabranici Branislava Krunića su u dosadašnjih 10 kola u prvenstvu zabilježili dvije pobjede, pet remija i tri poraza, a posljednji u nizu je domaći neuspjeh od lidera Sarajeva (1:4), koji je i najteži u dosadašnjoj klupskoj istoriji.\nA tek sad Krupu očekuju teške tri utakmice u gostima kod Tuzla Cityja, Čelika i Širokog Bijega.\nNi u ponedjeljak, nisu stigle dobre vijesti za Krunićevu ekipu iz Ilidže, gdje je obavljen žrijeb osmine finala Kupa BiH, a koji ju je spojio sa trostrukim uzastopnim šampionom Zrinjskim i to na stadionu Pod Bijelim brijegom.\n“Gore nije moglo, posebno u ovako teškom rasporedu. Slijede nam tri teška gostovanju u prvenstvu i onda odlazak u Mostar protiv Zrinjskog u Kupu BiH. Jako teško i naporno, ali pokušaćemo dati svoj maksimum i vidjećemo koliko će nam to donijeti”, rekao je Krunić i dodao da će njegov tim igrati rastećeno Pod Bijelim brijegom uz dodatak: “Pa šta bude”!\nKrupa je u posljednja četiri meča osvojila samo dva boda, ali je klupsko rukovodstvo pružilo podršku mladom strategu Kruniću i nakon posljednjeg poraza od bordo tima.\n“Protiv Sarajeva nam ništa nije išlo kako treba. Ušli smo loše u meč, primili gol, a potom dobili crveni karton…Kad smo sa igračem manje došli u nekoliko situacija da nešto napravimo, primimo autogol u 44. minutu. A onda i na samom početku drugog poluvremena. Vjerovatno je u pitanju bio pad koncentracije, a i teško je sa 10 fudbalera igrati protiv Sarajeva”.\nVjerovatno je jedan od razloga podrške od strane rukovodstva Krupe i to što Krunić pred sobom ima tim u nastajanju, da “kuburi sa rosterom” zbog nekoliko povrijeđenih igrača, ali i zbog odlaska najboljeg strijelca Elvira Koljića.\n“Gledam samo na igrače koje imam na raspolaganju. Nova je ekipa, koja se još slaže, mada imamo problema i sa povredama. Lazar Marjanović i Nikola Dujaković su povrijeđeni, otišao nam je najbolji napadač Koljić. Desile su se promjene, težak je period, ali vjerujem da ćemo popraviti igru i rezultate”.\nPrva prilika za “popravni” biće već u srijedu na tuzlanskom Tušnju protiv ekipe koju vodi njegov prethodnik na klupi Krupe Slobodan Starčević.\n“Tuzla City je tim protiv kojeg možemo igrati i možemo da očekujemo da uzmemo bodove. Sigurno imaju kvalitetan tim i pojedince, ali i njima treba vremena da se uigraju s novim trenerom Starčevićem i dođu u fazu stabilnosti. Kvalitetniji su od trenutnog bodovnog salda, pa nam neće biti lako, ali s njima možemo da igramo”, zaključio je Krunić.\nKrunić: Mislim da ćemo već sljedeće sedmice imati 90 posto kompletiranu ekipu\nKrunić slaže igrački kadar: Vezista napušta Borac, dolazi juniorski reprezentativac BiH


Marko Šćepović - Osvrt na debitantsku sezonu u Olimpijakosu - Sportske.net\nMarko Šćepović - Osvrt na debitantsku sezonu u Olimpijakosu\n''Svuda pođi, kući dođi'', izreka je koje se očigledno pridržavaju i Marko Šćepović i Vladimir Stojković, koji koriste slobodno vreme posle završetka obaveza u Grčkoj, da treniraju sa ekipom Partizana.\nPosle dosta osporavanja od strane dela navijača Partizana, Marko Šćepović je jesenas potpisao ugovor sa Olimpijakosom i sada, kad je sezona okončana, ima razloga da bude zadovoljan svojim i učinkom njegove nove ekipe.\n''Prva godina u inostranstvu je uvek teška. Odigrao sam negde oko 1000 minuta, odnosno 15 mečeva, postigao 7 golova, 5 namestio i zadovoljan sam.\nTrener je Španac, ima dosta igrača sa tog govornog područja, a s obzirom da perfektno govorim taj jezik, nije mi bilo teško da se prilagodim. I navijači su me prihvatili na najbolji način, nisam imao nikakvih problema'', izjavio je Marko Šćepović posle treninga sa igračima Partizana.\nPostoji mogućnost da mu se u ekipi priključi i doskorašnji saigrač iz Partizana Vladimir Stojković, što bi ga posebno obradovalo.\n''Možda se i Katai vrati sa pozajmice jer igra izvanderno, možda dođe i Stojke, ne znam još kakva je situacija oko njegovog prelaska'', istakao je Šćepović.\nNjegov brat Stefan ove sezone igra sjajno u španskoj Segundi, pa je prilika i da Marko prokomentariše njegov učinak.\n''Stefan igra izvanredno, nadam se da će i njegov klub ući u Primeru, bar kroz taj plej-of. On je zadovoljan i mislim da bi i njemu najviše odgovaralo da ostane u Sportingu, zavoleli su ga navijači'', objašnjava Šćepović.\nKad je u pitanju reprezentacija, Siniša Mihajlović je imao puno poverenja u njegove kvalitete. Sad je situacija, izgleda, drugačija...\n''Ima sad nekoliko špiceva koji igraju izvanredno, na meni je da se izborim u startnu postavu Olimpijakosa, pa o tom potom'', ističe Šćepović.\nNaravno, prati i šampionsku trku u našem prvenstvu.\n''Pratim naše prvenstvo, imali smo neke neplanirane kikseve, ali ima još tri gola do kraja, pa se nadam da ipak možemo do titule'', zaključuje Marko Šćepović.


Izvor: N1 televizija, 29.Avg.2018, 13:09\nUvođenje nudli (instant rezanaca) kao nove kategorije proizvoda u Pravilnik o kvalitetu žita, mlinskih i pekarskih proizvoda i testenina, kao i smanjenje carinskih stopa za palmino ulje i začine za oko 70 odsto, doprineće povećanju proizvodnje, unapređenju konkurentnosti i smanjenju troškova poslovanja, ocenila je Privredna komora Srbije.\nProizvođači nudli, odnosno inostrane kompanije koje tu namirnicu proizvode u Srbiji, pre nego što je Vlada Srbije usvojila izmene Pravilnika >> Pročitaj celu vest na sajtu N1 televizija << imali su problem, jer prema domaćim propisima nudle nisu bile kategorisane kao proizvodi ni u jednom pravilniku o kvalitetu.\nPKS je podsetila da je inicirala izmene Pravilnika u saradnji sa proizvođačima nudli i pozvala je druge kompanije da joj dostave inicijative i predloge usmerene na unapređenje poslovanja.\nOd početka ove godine PKS je pokrenula 66 inicijativa privrede, od kojih je 21 uspešno završena.\nB92: Imali veliki problem u Srbiji, nudli nije bilo nigde\nBlic: USVOJENE TRI INICIJATIVE PKS Bolji dani za proizvođače nudli u Srbiji


Okrugli sto o strategiji poljoprivrede: Eutanazija agrarnog budžeta\nSindikalne organizacije PIK-a „Bečej“ u saradnji sa Granskim sindikatom Srbije PUT „Nezavisnost“, organizovali su početkom jula u bečejskom hotelu Bela lađa okrugli sto „Strategijom razvoja poljoprivrede do novih radnih mesta“ na kom su učestvovali predstavnici Ministarstva poljoprivrede, Pokrajinskog sekre-tarijata za rad, zapošljavanje i ravnopravnost polova, Privredne komore Srbije, lokalne samouprave, poljoprivrednih kombinata i sindikalnih organizacija.\nCilj skupa je bio da se od stručnjaka iz različitih oblasti poljoprivrede i predstavnika vlasti dobiju odgovori na pitanja o tome kakva je budućnost poljoprivrede u Srbiji i da li se u skorijoj budućnosti može očekivati boljitak u ovoj oblasti, s obzirom na to, kako je rekao Radoslav Čolić, potpredsednik Granskog sindikata Srbije PUT „Nezavisnost“, „da se država izgubila i zalutala u samoj privatizaciji i u svim sektorima po pitanju unapređenja poljoprivrede“. On je ukazao i na neophodnost da se u agrarnu politiku više uključi struka i da se obezbede veća ulaganja, jer u protivnom, prema njegovim rečima, doći će do „ozbiljnih otpora i problema sa svima onima koji proizvode hranu i rade pošteno, a za to pošteno nisu nagrađeni nimalo“.\nNa skupu je bilo reči o državnim potencijalima za bavljenje poljoprivredom, o čemu je govorio Nenad Terzić, predstavnik Ministarstva poljoprivrede. On je prezentovao podatke da Srbija raspolaže sa oko 5.734.000 hektara od kojih su 4.867.000 hektara obradive poljoprivredne površine, a procenjuje se da u Srbiji trenutno postoji 778.891 poljoprivredno porodično gazdinstvo. Kao jedan od bitnih koraka ovog ministarstva naveo je pokretanje registra poljoprivrednih gazdinstava 2004. godine. „Za ovu godinu registrovano je 453.994 poljoprivrednih gazdinstava, od ovog broja 278.475 poljoprivrednih gazdinstava je u statusu aktivnih, dok je ostatak u pasivnom statusu, da li iz razloga nepoštovanja preuzetih obaveza kada su u pitanju mere podrške Ministarstva poljoprivrede ili su u pitanju problemi otplate kredita i slično“, rekao je Terzić.\nNa skupu se govorilo i o primerima dobre prakse: kada je izbegnuta ili sanirana loša privatizacija pojedinih poljoprivrednih kombinata zajedničkim merama svih zainteresovanih strana.\nNajoštrije kritike na trenutnu agrarnu politiku uputio je profesor na poljoprivrednom fakultetu u Zemunu dr Miladin Ševarlić, koji je rekao da je 2009. godine došlo do ogromnog diskursa u konceptu agrarne politike jer u sistemu subvencija po hektaru ostaju samo registrovana poljoprivredna gazdinstva koja su kao zemljoradnici penzijski i invalidski osigurani. Prema njegovom tumačenju, to je dovelo do toga da je umesto više od 400.000 registrovanih gazdinstava subvencije iz agrarnog budžeta dobilo svega 84.000 korisnika, a u 2010. godini pored povećanja broj registrovanih gazdinstava na 451.000, broj korisnika subvencija se smanjuje na 74.000 korisnika koji raspolažu sa sopstvenim i zakupljenim poljoprivrednim zemljištem do 100 hektara, koji su iskoristili 10,8 od 12,6 milijardi dinara u prošloj godini. „Ljudi gube poverenje u smisao i svrsishodnost registracije, a ona nam je nužna jer u odsustvu popisa poljoprivrede mi ne raspolažemo nikakvim egzaktnim podacima izvan onih podataka koja nam registrovana poljoprivredna gazdinstva daju kroz sistem registracije i obnovu registracije i ne bismo mogli ništa egzaktno da planiramo da nije toga“, rekao je Ševarlić i podsetio da je istovremeno 65 hiljada radnika u ovom sektoru ostalo bez posla i pita se da li je i koliko od njih zaposleno kod onih koji su uzeli u zakup državno poljoprivredno zemljište. On je takođe rekao da postoji sektorski disbalans, da je sredstvima agrarnog budžeta favorizovana samo ekonomija obima u ratarskoj proizvodnji, a da je stočarstvo zapostavljeno i palo na najniže grane, sa svega 28 odsto učešća u vrednosti poljoprivredne proizvodnje, da ne postoji konstantnost mera agrarne politike, ni minimum socijalne odgovornosti prema sitnim gazdinstvima na području Vojvodine i centralne Srbije, i da je potrebna temeljna rekonstrukcija agrarne politike.\nUspeh u PIK-u recept za druge – neuspeh veliki problem\nIako je bilo planirano, izlaganje stečajnog upravnika PIK-a „Bečej“ Pavela Severinjija je izostalo jer je on ranije napustio skup, a ni najavljena konferencija za novinare po završetku okruglog stola nije održana, te smo se za informacije o PIK-u obratili Miroslavu Vasinu koji je uključen u proces sanacije poljoprivrednog kombinata.\nNa pitanje šta se dešava u PIK-u od trenutka kada je pre nekoliko meseci pokrenut stečaj, Vasin je odgovorio: „Od momenta pokretanja stečajnog postupaka pre 6-7 meseci, konsolidovana je proizvodnja PIK-a, opasnost da poljoprivredne površine ostanu neposejane je otklonjena, setva je urađena u saradnji sa Institutom za ratarstvo i povrtarstvo iz Novog Sada koji se uključio sa svojim stručnim resursima i mehanizacijom. Uspostavljena je saradnja sa Viktorija grupom i još nekim strateškim partnerima koji su se obavezali da farmu snabdevaju stočnom hranom, što je takođe bio izražen problem u jednom momentu. Stabilizovan je i broj svinja od 62.000 i oko 4.500 krava, prema informacijama kojima ja raspolažem, tako da je i ta proizvodnja obnovljena, kao i isporuka mesa klaničnoj industriji. Koliko znam, radnici dobijaju zaradu iz meseca u mesec, istina, na nivou minimalne. Prva faza stečaja koja se odnosila na stabilizaciju rada PIK-a je urađena, sada sledi teži deo posla, a to je kako finansijski stabilizovati PIK.“\nUpitan da li je državna komisija uradila najavljeno dubinsko snimanje stanja u PIK-u, Vasin je odgovorio: „Komisija je uradila dubinsko snimanje i sad se upravo radi procena vrednosti PIK-a ’Bečej’. To su dva dokumenta koja moraju biti usaglašena da bi se prešlo na reorganizaciju. Ja sam više puta rekao, a mogu i sad ponoviti da je još u prvim koracima konstatovano da su ukupna dugovanja PIK-a oko 50-60 miliona evra. To izgleda na prvi pogled strašno, ali i resursi PIK-a ’Bečej’ su vredni, tako da ćemo, kad uporedimo obaveze i vrednost PIK-a, videti šta će se pokazati. Sada se završava proces procene imovine i plan reorganizacije, koji tokom sledećeg meseca stečajni sudija treba da usvoji i da se krene u njegovu realizaciju. Ta reorganizacija podrazumeva da država postane većinski vlasnik firme kroz pretvaranje potraživanja države u kapital države, da se napravi socijalni program kojim bi od 200 do 300 radnika otišlo iz PIK-a, čime bi se dostigao ekonomičniji broj zaposlenih u kombinatu. Trebalo bi da se nađe način da PIK stabilno zakupi još 5-6 hiljada hektara zemlje koliko mu je uz njegovu zemlju potrebno za poslovanje, zatim u tom programu će se morati ustanoviti i način postupanja sa sva četiri resora PIK-a, to su prerada voća i povrća, ribarstvo, poljoprivreda i stočarstvo. Poslednja faza, kada budemo to sve znali, biće traženje strateškog partnera ali sada od strane države, jedne značajne međunarodne asocijacije, fonda ili nekog ko će moći da isplati realnu cenu za PIK ’Bečej’ i da garantuje stabilno poslovanje firme, tu ćemo kao država tražiti određene garancije. Procenjujem da će izrada programa i procena u sledećih par meseci biti završena, ali ne bih žurio sa traženjem strateškog partnera, tu bih išao polako, dok se ne bi došlo do zaista sigurnog partnera koji bi garantovao i Bečeju i PIK-u da neće doći u ovakvu poziciju. Smatram da se na primeru PIK-a na neki način lomi cela situacija u poljoprivredi Vojvodine, a ako uspešno rešimo postupak u bečejskom kombinatu, onda ćemo otvoriti sva vrata da uspešno rešavamo i druge kolektive, a ako ne, onda smo u velikom problemu“.\n„Budžet Srbije se prethodnih godina stalno povećavao u apsolutnom iznosu, a agrarni budžet se stalno smanjivao, posebno je izvršena budžetska eutanazija u poslednje tri godine. Očekivao sam da će u ovoj godini posle rekonstrukcije vlade biti izvršen i rebalans budžeta zbog spajanja ministarstava i da će se otkloniti neke anomalije koje su uočene u budžetskoj potrošnji u proteklim godinama, to je, nažalost, izostalo. Nikada do sada još nisam čuo da je neko izvršio analizu efekata mera agrarne politike, niti predlog da dobijemo zelenu knjigu u kojoj imamo analizu utrošenih sredstava i efekata agrarnog budžeta u prethodnoj godini, što je inače uobičajeno u drugim zemljama, niti sam čuo da iko spominje veliku konkurenciju koju ćemo imati, ne samo od strane članica Evropske unije, ona će biti posebno izražena od strane poljoprivrednih proizvođača iz Turske, ne samo u sektoru povrća, nego i voća. Posebno bih istakao deo koji se odnosi na privatizaciju. Mislim da je u poljoprivredi privatizacija bila preuranjena i neuobičajena u odnosu na modele i postupke privatizacije u drugim zemljama u tranziciji, jer je sprovedena pre restitucije u naturi koja je za poljoprivredu životno značajna. Sa druge strane, ako saberemo sva sredstva koja smo prikupili po osnovu privatizacije u poljoprivredi, barem kad se radi o naknadi za društveno poljoprivredno zemljište koje je prodato u procesu poljoprivredne privatizacije, pitam se da li se može po današnjim cenama kupiti više od 20 hiljada hektara? A ako uračunamo ekonomsku devastaciju koju je Srbija pretrpela zbog oko četrdeset poljoprivrednih preduzeća u kojima je poništena privatizacija, Srbija je na čistom gubitku u procesu privatizacije“, rekao je Miladin Ševarlić.\nPokrajinski sekretar za rad, zapošljavanje i ravnopravnost polova Miroslav Vasin je govorio o merama i koracima u očuvanju radnih mesta i politike zapošljavanja u poljoprivredi, ali se osvrnuo i na reči Ševarlića. On se osvrnuo i na Bečej navodeći da u njemu postoje tri značajna privredna resursa sa aspekta države, PIK „Bečej“, Sojaprotein i Linde gas Srbija, i da Bečej nije primer „devastiranog grada u kojem je život stao nego je primer tipičnog grada u teškoćama“.\nOn je PIK naveo kao primer mogućeg rešenja problema nastalih lošom privatizacijom, u kojem je pokrenut tzv. namenski stečaj koji ima cilj „da se preduzeće oporavi, sanira, da ljudi ostanu na svojim radnim mestima i da se nakon sanacije nađe novi kvalitetan partner u procesu privatizacije“.\nViše iz ove kategorije « Rad opštinske firme Link FTO: Prisilna naplata poljarine?\tU školi „Sever Đurkić“: Ispraćaj osmaka »


adidas Patike SOBAKOV | Buzz - Online Shop\nadidas Patike SOBAKOV\nŠifra artikla: EE5627\nadidas SOBAKOV su muške patike koje slave fudbalsko nasleđe.\nPoštujući prošlost i oblikujući budućnost ove patike nude izrazito moderan pogled na fudbalsku kulturu.\nIzrađene od mekane kože, ove patike donose agresivan stav sa teksturom đona koja se stapa sa gornjištem.\nOne imaju konusne 3-pruge koje podsećaju na prvi model Predator iz 94. godine.\nLagani EVA međuđon\nModelovan gumeni đon\nAdiprene+ podloga đona za superiorno ublažavanje udara tokom koraka\nBoja: crna/bela - core black/ftwr white/solar red


NSRS o otklanjanju posljedica poplava\nNarodna skupština Republike Srpske održaće posebnu sjednicu na kojoj će razmatrati prijedlog mjera Vlade za otklanjanje posljedica poplava.\nNa dnevnom redu naći će se i prijedlog Zakona o formiranju fonda solidarnosti u koji bi trebalo da se prikuplja novac za pomoć poplavljenim područjima.Prema procjenama koje je iznijela premijerka RS Željka Cvijanović na godišnjem nivou u Fond bi trebalo da se prikupi oko 94 miliona KM.\nVlada je uputila 10 zakona u proceduru po hitnom postupku, među kojima su prijedlozi zakona o Fondu solidarnosti za obnovu RS, o posebnom doprinosu za solidarnost, te o naknadama za korištenje prirodnih resursa u svrhu proizvodnje električne energije.\nSkupštinski Kolegij je prethodno usvojio i preporuku kojom se sugeriše svim poslanicima da se idućih pet mjeseci, odnosno koliko im je ostalo do isteka mandata aktuelnog skupštinskog saziva, odreknu po 10 posto plate u korist stanovnika poplavljenih područja.\nTom odlukom, poslanicima je ostavljena i mogućnost da odmah doniraju 50 posto od plate za pomoć poplavljenima i time odmah ispoštuju preporuku Kolegija.


U akciji Wolf uhapšeno 14 osoba, bit će procesuiran i granični policajac – .\nHome/bih/U akciji Wolf uhapšeno 14 osoba, bit će procesuiran i granični policajac\n16 Decembra, 2020Last Updated: 16 Decembra, 2020\nPo nalogu Tužilaštva Bosne i Hercegovine, provodi se akcija kodnog naziva “Wolf”, usmjerena na otkrivanje i procesuiranje osoba osumnjičenih za nezakonit promet velike količine akciznih proizvoda, a izvršen je pretres na 17 lokacija i uhapšeno 14 osoba.\nU akciji koju koordinira tužioc Posebnog odjela za organizirani kriminal, privredni kriminal i korupciju, na terenu je učestvovalo više od 250 policijskih djelatnika Granične policije Bosne i Hercegovine i Ministarstva unutrašnjih poslova Republike Srpske.\nDirektor Granične policije Bosne i Hercegovine Zoran Galić kazao je na današnjoj pres-konferenciji u Sarajevu da je prvi put na takav način ostvarena saradnja između policijskih agencija pod nadzorom Tužilaštva BiH i naredbama Suda BiH.\nU akcije je, dodaje, zadokumentirano izvršenje više krivičnih djela organiziranog krijumčarenja i ‘rasturanja’ cigareta stranog porijekla bez akciznih markica uz učestvovanje većeg broja osoba organiziranih u međusobno povezivanje kriminalne grupe radi ostvarenja tog krivičnog djela.\nGalić je dodao da u toj grupi svi imaju jasne uloge koje su podijeljene na organizatore, dobavljače, vozače, čistače, kupce i saučesnike u krijumčarenju i rasturanju te akcizne robe.\n– Ovako organizirane kriminalne grupe su se međusobno povezivale u kriminalnu mrežu koja se protezala od Crne Gore do Bosne i Hercegovine, a sve u cilju izvršenja istovrsnih krivičnih dijela krijumčarenja i rasturanja akcizne robe – pojasnio je.\nTokom provođenja te operativne akcije izvršen je pretres na 17 lokacija na području Foče i Banje Luke te uhapšeno 14 osoba, izuzete su veće količine mobilnih telefona, SIM kartica, motorola, oružja, cigareta i vozila.\n– Poseban značaj za ovu saradnju ima i sama konfiguracija terena na području Foče na putevima koji vode na granične prijelaze s Crnom Gorom zbog čega u proteklom periodu ni jedna od ove dvije agencije nije imala zapažene rezultate u sprečavanju kriminaliteta, a posebno u krijumčarenju akciznih roba – dodao je Galić.\nTakođer, podvukao je da je saradnja razvijana od centralnog do najnižeg lokalnog nivoa, što znači da su sve aktivnosti rađene pod nadzorom Tužilaštva BiH i razvijena je saradnju između uprava kriminalističke policije.\n– Bit će procesuiran i jedan službenik Granične policije i jedna osoba koja više nije uposlenik MUP-a RS-a, ali dok smo radili ovu akciju bio je aktivni pripadnik MUP-a Republike Srpske – naglasio je Galić.\nDirektor policije Republike Srpske Siniša Kostrešević nazvao je ovu akciju vrlo dobro organiziranom te je ocijenio da je ona dobro urađena i u operativnoj obradi s cilju sprečavanja organiziranog kriminala.\nRespirator koji su proizveli stručnjaci u Gradačcu certificiran u Velikoj Britaniji


Krstić: "Nemam kome da se dokazujem posle Milana" - Sportske.net\nKrstić: "Nemam kome da se dokazujem posle Milana"\nKapiten košarkaške reprezentacije Srbije Nenad Krstić odgovorio je u petak na kritike predsednik CSKA. Centar Moskovljana briljirao je na terenu u pobedi nad Lokomotivom a onda je poslao i usmenu poruku posle utakmice.\nŠampion VTB Lige u petak je izjednačio rezultat na 2:2 u četvrtfinalnoj seriji plej-ofa sa Lokomotivom Kubanj.\nNakon dva poraza od Lokomotive na domaćem parketu i neuspeha na fajnal-foru Evrolige, predsednik CSKA Andrej Vatutin izneo je kritike na račun Etorea Mesine, Miloša Teodosića i Nenada Krstića.\nUpravo su navedeni Srbi bili najzapaženiji u pobedi CSKA u Krasnodaru, pošto je Krstić postigao 26 a Teodosić 17 poena.\nNakon završetka meča kapiten Srbije Nenad Krstić razgovarao je sa ruskim novinarima i otvoreno priznao da nisu tačne i korektne izjave Andreja Vatutina u kojima je rečeno da je Krle "uvenu" zbog "ličnih problema".\n"Kada mi trener pruži šansu, uvek igram agresivno. To se ne dovodi u pitanje i nemam kome da to dokazujem posle Milana. Pročitao sam izjavu predsednika kluba Andreja Vatutina da za vreme Fajnal-fora nisam pružio maksimum jer sam imao probleme lične prirode. Apsolutno se ne slažem sa njim. Igrao sam isto kao i u poslednje tri sezone" izjavio je Krstić.\nKomentarišući svoju i igru ekipe u četvrtom meču četvrtfinalne serije sa Lokomotivom, Krstić je istakao da mu je u napadu išlo sjajno ali da je odbrana ta koja je donela pobedu.\n"Danas smo pokazali odličnu košarku. Odavno nismo tako igrali. Pogodio sam svoje šuteve, ali moji pogoci ne bi vredeli bez naše odbrane. Potrebno je da ostanemo ujedinjeni, da ostanemo celina i da u tom maniru sačekamo i petu utakmicu" istakao je Krsić.\nKošarkaši CSKA i Lokomotive Kubanj u nedelju igraju majstoricu za plasman u polufinale plej-ofa VTB Lige a pobednika u narednoj rundi čeka Uniks iz Kazanja.


Slatka teglica kartonska poklon kutija Beograd - 3 džema 3x50g - Idealno.rs\nPočetna / Lepota i zdravlje / Hrana i piće / Osnovne namirnice / Slatka teglica kartonska poklon kutija Beograd - 3 džema 3x50g\nSlatka teglica kartonska poklon kutija Beograd - 3 džema 3x50g\nPonuda prodavnice maslina za proizvod Slatka teglica kartonska poklon kutija Beograd - 3 džema 3x50g. Ispravnost cene i podataka proveri na internet stranici prodavnice.\nSlatka teglica drvena poklon kutija I LOVE BELGRADE - tri džema 3x50g\nSlatka teglica drvena nosiljka sa tri džema 3x250g\nod 1.225,00 DIN\nSlatka teglica poklon set Beograd - četiri džema 4x50g\nETHNO FOOD Kartonska poklon kutija 3 meda 3x50g\nProizvođač SLATKA TEGLICA\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Slatka teglica kartonska poklon kutija Beograd - 3 džema 3x50g i izberi najbolju. Osnovne namirnice iz kategorije Hrana i piće je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Slatka teglica kartonska poklon kutija Beograd - 3 džema 3x50g i vidi da li ti odgovara ili pogledaj druge proizvode brenda SLATKA TEGLICA. Opis i tehnički podaci proizvoda Slatka teglica kartonska poklon kutija Beograd - 3 džema 3x50g se mogu razlikovati od onih u internet prodavnici u kojoj obavljaš kupovinu. Slatka teglica kartonska poklon kutija Beograd - 3 džema 3x50g je dostupan u prodavnici maslina po ceni, koja je navedena pored svakog prodavca u meniju "Prodavnice".\nGarantne uslove za Slatka teglica kartonska poklon kutija Beograd - 3 džema 3x50g proveri u prodavnici u kojoj nameravaš da obaviš kupovinu. Slika za Slatka teglica kartonska poklon kutija Beograd - 3 džema 3x50g je simbolična, zato se pre kupovine u prodavnici uveri da je proizvod isti.\nKartonska poklon kutija sa tri džema 3x50g\nKutijica sadrži tri džema od maline po 50g:\nDžem od maline sa kikirikijem i\nDžem od maline sa crnom čokoladom\nNa kutiji su slike Beograda.


- Čekamo na testiranja do tada svi moramo da ostanemo u karantinu kućama oko dve nedelje da se vidi da li ima simptoma. Ja sam kući sa ženom i decom i majkom pa ne smemo da izlazimo do daljnjeg - preneo je za Blic pomoćnik Igora Kokoškova u reprezentaciji Srbije.\nOn je istakao da situacija nije za paniku, već da treba ostati disciplinovan.\n-Par igrača je otišlo u Moskvu posle utakmice gde su bili sa igračima CSKA na večeri tako da verujem da će i oni morati na testiranja ili u izolaciju. Ništa nije za paniku, ali da ljudi treba da su disciplinovani i oprezni treba - završio je Karaičić.


srbijasport.net - Vesti - Superliga Srbije - Zmajevi krenuli put Vrnjačke Banje koja će u naredne dve nedelje biti njihova baza za letnje pripreme!\nČetvrtak, 13.08.2020 10:26\nFudbaleri Voždovca krenuli su jutros na letnje pripreme koje će u naredne dve nedelje obaviti u Vrnjačkoj Banji. Na put je krenulo 25 fudbalera predvođenih stručnim štabom i šefom Jovanom Damjanovićem.\nZmajevi će u Vrnjačkoj Banji boraviti narednih 12 dana, sve do 17. jula, a planirano je da tokom boravka budu odigrana i tri kontrolna meča.\nTrener Damjanović je pred sam put izjavio da veruje da će ekipa u Vrnjačkoj Banji imati sve potrebne uslove, i da se unapred raduje kvalitetnom radu sa ekipom.\n– Prva nedelja rada ostaje iza nas i jako me raduje nivo profesionalizma i odnos svakoga pojedinca. Imam zadovoljstvo da radim sa sjajnim stručnim štabom i fenomenalnom grupom igrača. Dobar rad i atmosferu u ekipi pokušaćemo da pretvorimo u sjajne rezultate. Na našem stadionu već tradicionalno imamo odlične uslove za rad, i radujem se tome što ćemo i u Vrnjačkoj Banji nastaviti sa kvalitetnom radom i nadograditi sve što smo do sada uradili. Takođe mi je drago da smo nakon mnogo godina u našoj zemlji na pripremama – izjavio je Damjanović pred polazak na put.\nKapiten Nemanja Nikolić napominje da je jako bitno da se letnje pripreme što blje iskoriste kako bi ekipa ušla spremna u nastavak prvenstva i bila konkurentna za sam vrh tabele.\n– Postavili smo pred sebe visoke ciljeve i od prvog treninga krenuli da radimo vredno i fokusirano. U ekipi imamo dosta mladih momaka, veliki talenat i potencijal je prisutan, na nama koji smo iskusniji ostaje da budemo tu za njih, van terena i na terenu i da ih spremimo za sve što ih čeka, ipak će oni u budućnosti nositi igru Voždovca. Kao što rekoh ekipa je mlada, oseća se sjajna energija, svi u ekipi su spremni da pripreme iskoriste maksimalno za napredak, kako lični, tako i timski. Bitno je samo da svi budemo zdravi, da se sačuvamo zbog trenutne situacije i da prođemo bez povreda. Mi kao klub poštujemo sve preporuke nadležnih u vezi sa zaštitom od inficiranja virusom Korona i to poručujem svima. Moramo se čuvati – poslao je jasnu poruku kapiten Voždovca.\nU Vrnjačku Banju krenula su tri golmana i 20 fudbalera na koje će računati trener Damjanović i njegov stručni štab.\nTokom boravka u Vrnjačkoj Banji Zmajevi će odigrati tri kontrolna meča. Prvi protivnik biće ekipa Sloge iz Kraljeva (11.07), nakon toga Radnički iz Kragujevca (15.07), a zatim će u povratku iz Vrnjačke Banje fudbaleri Voždovca na gradskom stadionu u Čačku igrati protiv ekipe Borca (17.07).\nNakon boravka u Vrnjačkoj Banji Zmajevi će finalnu fazu priprema za novi start šampionata odraditi na svom stadionu, a prvi meč u novoj sezoni očekuje ih 1. avgusta kada opet startuje Superliga Srbije, a uskoro će biti poznat i kalendar takmičenja.\nSuperliga Srbije Muškarci Linglong Superliga Srbije Voždovac Srbija Grad Beograd Voždovac


Velika Britanija smanjuje socijalna davanja za 12 milijardi funti\nBeta\t 8. jula 2015. 15:25\nBritanska vlada zvanično je objavila pred parlamentom plan o smanjenju socijalnih davanja za 12 milijardi funti prilikom današnjeg predstavljanja budžeta, prvog budžeta koji su 100 odsto sastavili konzervativci u skoro 20 godina.\nBritanski ministar finansija Džordž Ozborn objasnio je poslanicima da će ostvariti uštedu od 12 milijardi funti (17 milijardi evra) smanjenjem “socijalnih davanja”, i dodatnih pet milijardi funti od utaje poreza i “neujednačenosti u fiskalnom sistemu”.\nOzborn je rekao da britanska vlada planira ukupno da uštedi 37 milijradi dolara tokom ovog mandata 2015-20 godine.\nPored smanjenja socijalnih izdataka, i sređivanja fiskalnog sistema, vlada predviđa jako smanjenje troškova državne uprave.\nCilj vlade je da finansije javnog sektora budu u plusu do 2019-20, što je godinu dana kasnije nego što se predviđalo. Za godinu 2015-16 predviđa se budžetski deficit od 3,7 odsto bruto domaćeg proizvoda (BDP).\nPredstavljajući budžet u parlamentu Ozborn je rekao da je Velika Britanija “ostavila iza sebe doba neodgovornosti” i obećao da će budžet “prepoznati naporan rad i požrtvovanost britanskog naroda”.\n“Treba uvek popravljati krov dok sija sunce”, rekao je Ozborn.\nPrema poslednjoj prognozi nezavisne Kancelarije za budžetsku odgovornost, koja je objavljena zajedno s budžetom, rast BDP-a ove godine biće 2,4 odsto, što je nešto manje od 2,5 odsto predviđenih u martu. Ta kancelarija za sledeću godinu predviđa rast od 2,3 odsto.\nOve godine deficit u britanskim javnim finansijama će biti 69,5 milijardi funti, dok je Kancelarija za budžetsku odgovornost u martu projektovala 75 milijardi funti.\nOzborn je rekao da se britanski dug izračunat prema procentu BDP-a smanjuje i da će iduće odine pasti ispod 80 odsto BDP-a, iako u apsolutnoj vrednosti predstavlja 1.500 milijardi funti (2.115 milijardi evra).\nOzborn je takođe najavio povećanje minimalne zarade koja će do 2020. dostići devet funti na sat, a povećanje će početi od idućeg aprila kada će biti 7,20 funti na sat.


Rođendanska atmosfera se nastavlja: Grad poklanja 100 karata za predstavu "Zlatno doba" - BIGportal.ba\n27 Novembra, 2021 27 Novembra, 2021 037\nZa 90. rođendan Gradske uprave, uz brojne događaje, biće održana i predstava „Zlatno doba“ u četvrtak, 2. decembra u Narodnom pozorištu Republike Srpske.\nOvim putem Grad sugrađanima poklanja 100 karata za ovu predstavu, a svi detalji u vezi s tim objavljeni su na Fejsbuk i Instagram stranici Grada.\nNaime, Gradska uprava slavi 90. rođendan i organizuje manifestaciju u čast Svetislavu – Tisi Milosavljeviću, prvom banu Vrbaske banovine (1929-1934) i čovjeku bez kojeg bi banjalučka istorija, ali i budućnost, ostale uskraćene za zlatno doba Banjaluke.\nTim povodom, pripremljeno je mnoštvo događaja, koji će biti održani u našem gradu od 1. do 5. decembra.Tako će svi zainteresovani moći 1. decembra da prisustvuju multimedijalnom događaju-svjetlosnoj projekciji na zgradi Gradske uprave i nastupu Gradskog tamburaškog orkestra sa početkom od 19 časova.\nTe sedmice u okviru dana „Otvorena vrata Gradske uprave“ u glavnom holu biće pripremljen foto-kutak sa scenografijom iz zlatnog perioda Banjaluke gdje će posjetioci imati priliku da se fotografišu.\nKako bi se što bolje dočarao ambijent zlatnog doba, centrom grada šetaće glumci, koji će se naći u ulozi bana, njegove supruge i činovnika. Sugrađani će imati priliku da se druže i fotografišu sa kostimiranim glumcima.U Banskom dvoru, tokom trajanja manifestacije, biće otvorena izložbena postavka „U posjeti banu“, a za posjetioce biće omogućeno stručno vođenje od strane autora postavke Nadežde Lazarević Kovačević i Dragana Kovačevića.


Delegacija Kongresa upoznaje Balkan\nPriština: Kongresmeni SAD na sastanku sa Hodžajem\nDelegacija Predstavničkog doma Sjedinjenih Američkih Država ove nedelje posetila je zemlje Balkana kako bi se upoznala sa izazovima spoljne politike i dešavanjima sa kojima se ove države suočavaju.\nDelegacija koju predvodi kongresmen Bob Gudlat (Bob Goodlatte), predsedavajući Komisije Predstavničkog doma za pravosuđe, posetila je Bosnu i Hercegovinu, Makedoniju, Albaniju, a poseta je završena u petak na Kosovu.\nTokom sastanka sa kosovskim ministrom spoljnih poslova u ostavci, Enverom Hodžajem, bilo je reči o poslednjim dešavanjima u regionu, kao i pokušajima Rusije da utiče na Balkan, „suprostavljajući se zapadnim zemljama i ometajući put evroatlantske integracije zemljama Balkana“, navodi se u saopštenju. Takođe, bilo je reči o ostalim mogućim antizapadnim uticajima na Balkanu i o borbi protiv ekstremizma.\nMinistarstvo spoljnih poslova Kosova je takođe saopštilo da je Hodžaj američke kongresmene informisao o toku normalizacije odnosa Kosova i Srbije, te dodao da je Kosovo posvećeno tom procesu putem dijaloga kojim posreduju međunarodni partneri. Kako se dodaje, bilo je reči i o bilateralnim odnosima Kosova i SAD, ulozi SAD u izgradnji države i ojačavanju unutrašnjeg i međunarodnog političkog značaja, kao i o podršci SAD da Kosovo postane deo programa NATO saveza 'Partnerstvo za mir'.\nAmerička ambasadorka u BiH Morin Kormak, izjavila je za Radio Slobodna Evropa da je američka delegacija kongresmena tokom posete Sarajevu obavila uspešne sastanke.\n“Otišli su uvereni da je važno da Sjedinjene Države ostanu angažovane na Balkanu, i ovde u BiH. Takođe, veoma su uvereni u značaj američke diplomatije”, kazala je ona.\nTokom posete Makedoniji, delegacija se sastala sa novim predsednikom Parlamenta, Taljatom Džaferijem, poslanicima, kao i Specijalnom tužiteljicom, Katicom Janevom.\n„Članovi delegacije razgovarali su o ojačavanju vladavine zakona u Makedoniji, vojnoj saradnji i procesu formiranja vlade“, stoji u saopštenju ambasade SAD u Skoplju.\nDelegacija američkog Kongresa sastala se sa predsednikom Sobranja Taljatom Džaferijem\nSa ministrom odbrane, Zoranom Jolevskijem i ministrom spoljnih poslova Nikolom Poposkijem, delegacija je pregledala vojnu opremu koju je donirao američki bataljon.\nTokom posete Albaniji, delegacija kongresmena je naglasila potrebu reformi u pravosuđu i oko regionalnih pitanja. Sastali su se sa odlazećim predsednikom Bujarom Nišanijem, izabranim predsednikom Iljirom Metom, ministrom spoljnih poslova Ditmir Bušatijem, kao i sa liderom opozicije Ljuljzimom Bašom.\n“Članovi delegacije pozvali su sve strane da se okupe, rade na razlikama i nastave težak rad na demokratiji. Naglasili su važnost implementacije reformi u pravosuđu, osnaživanje vladavine zakona kao i važnost učešća partija u demokratskim procesima“, saopšteno je iz ambasade SAD u Tirani.\nDelegacija američkog Kongresa posjetila Makedoniju\nMekejn: Vašington ostaje posvećen pomoći Kosovu


SNS-ovka „ISTAKNULA“: Kad god možeš, ti Vučića pomeni (VIDEO) - Naša Borba\nU Vučićevoj Srbiji smo za nepunih devet godina mogli svega i svačega da se naslušamo, ali se čini da nikad više „bisera“ nismo čuli nakon lažnih junskih izbora, kada su po diktatu njihovog šefa poslanici u Narodnoj skupštini, ali i van nje sipali hvalospeve na račun Aleksandra Vučića. Što više puta pomenu lidera SNS i u slobodno vreme predsednika Srbije to je značilo bolje pozicioniranje u vladajućoj stranci.\nNaslušali smo se u Skupštini Srbije lupetanja Luke Kebare, Janka Langure, Srbislava Filipovića, Vladimira Orlića, Aleksandra Martinovića, Marka Atlagića, Aleksandra Markovića, Lava Pajkića i drugih jurišnika, koji su uglavnom pljuvali po lideru SSP Draganu Đilasu, nakon čega bi usledio radosni usklik: „Živeo, Aleksandar Vučić“, koji je, čini se, do savršenstva doveo Luka Kebara.\nNovi gradski sekretar za urbanizam. pic.twitter.com/exlTbiXna4\n— Nikola Jovanović (@Nik_Jov) January 12, 2021\nMeđutim, da je situacija kao u Narodnoj skupštini slična i u drugim slojevima društva i strukturama, pokazala je Bojana Radaković (33 godine), nova gradska sekretarka za urbanizam. Ona je, poput prethodno pomenutih poslanika, morala da oda priznanje Aleksandru Vučiću.\n– Ja moram istaknuti da su naši polaznici najzadovoljniji predavanjem koje je održao predsednik Srpske napredne stranke Aleksandar Vučić – navela je Radaković, koja je tako postala samo jedan jastreb više u jatu SNS, koji po direktivi sipa hvalospeve na račun predsednika Srbije.\nPrethodni tekstSRAMNO: Vučić optužio srpskog advokata da je secikesa i mafijaš!\nSledeći tekstKON: Umrli lekari se zaražavali na pauzama za kafu!


Koha: Medjunarodni zvaničnici različito o brzini i sadržaju dijaloga Kosova i Srbije\nBeta 7. jula 2018. 13:10\nPredstavnici medjunarodne zajednice imaju različite stavove o brzini i sadržaju dijaloga Kosova i Srbije i dok jedni prioritet daju brzom postizanju sporazuma Beograda i Prištine, drugi insistiraju na sadržajnijem procesu u kome se od Kosova traži da postigne politički konsenzus o dijalogu, piše danas Koha ditore.\nPo navodima dnevnika, postoji široka saglasnost zapadnih zemalja koje su priznale nezavisnost Kosova da dijalog nema alternative i da je obaveza Prištine da se u njega uključi.\nSa druge strane, države poput Francuske i Italije smatraju da u kratkoročnom periodu „nema druge alternative za vodjenje dijaloga sem predsednika (Hašima) Tačija“, dok Nemačka i Velika Britanija traže postizanje konsenzusa i jedinstva oko predstavljanja Kosova u dijalogu i platforme koja je rezultat tog konsenzusa, ako je on uopšte moguć.\nPredstavnici zapadnih zemalja su u više navrata rekli Tačiju da su zabrinuti zbog nedostatka konsenzusa i podrške kosovskom predsedniku, dodajući da je ponavljanje situacije poput one u slučaju razgraničenja sa Crnom Gorom, neprihvatljivo.\nZapadne diplomate imaju primedbe i na kosovsku opoziciju koja ne prihvata da Tači predvodi razgovore, a sama nije predložila ko bi trebao da preuzme tu ulogu, niti je ponudila platformu za završnu fazu dijaloga o normalizaciji odnosa Beograda i Prištine.\nNedostatak konsenzusa na Kosovu zabrinjava i zemlje koje se zalažu za brzo okončanje dijaloga i postizanje pravno obavezujućeg sporazuma Kosova i Srbije.\nZemlje koje podržavaju brzo rešenje streme da se ceo proces okonča pre isteka mandata Federike Mogerini na čelu službe za spoljne poslove EU, maja 2019. godine i pre izbora novog rukovodstva Unije.


Ukrajinski diverzanti ulaze na teritoriju Belorusije - 22.05.2022, Sputnik Srbija\nDržavni sekretar Saveta bezbednosti Belorusije Aleksandar Volfovič rekao je da ukrajinske diverzantsko-izviđačke grupe ulaze na belorusku teritoriju. 22.05.2022, Sputnik Srbija\nPrema informacijama državnog sekretara Saveta bezbednosti, u ovom trenutku oko 10.000 ukrajinskih vojnika nalazi se Rovenskoj oblasti, u Černigovu 4.500 ljudi, a u Kijevu – više od 5.500.Belorusija je 4. maja objavila iznenadnu proveru borbene gotovosti Oružanih snaga. Načelnik Generalštaba Viktor Guljevič izjavio je da je Ukrajina povećala broj vojnika na njihovim granicama do 20.000 ljudi i da to zahteva reakciju.\n17:15 22.05.2022 (Osveženo: 17:33 22.05.2022)\n„U toku je inženjersko opremanje lokacija duž ukrajinsko-beloruske granice, miniranje, prave rovove, aktivne su diverzantske i izviđačke grupe koje ulaze i na teritoriju Belorusije“, rekao je on televiziji "Belorusija 1".\nPrema informacijama državnog sekretara Saveta bezbednosti, u ovom trenutku oko 10.000 ukrajinskih vojnika nalazi se Rovenskoj oblasti, u Černigovu 4.500 ljudi, a u Kijevu – više od 5.500.\nBelorusija je 4. maja objavila iznenadnu proveru borbene gotovosti Oružanih snaga. Načelnik Generalštaba Viktor Guljevič izjavio je da je Ukrajina povećala broj vojnika na njihovim granicama do 20.000 ljudi i da to zahteva reakciju.


Belgija: osumnjičeni za veze sa PPK ostaju u zatvoru\nBelgijske vlasti su u petak zadržale u pritvoru osam od 20 ljudi koji su u četvrtak privedeni zbog sumnje da su učestvovali u regrutaciji boraca za separatističku Radničku stranku Kurdistana (PKK) koja se u Turskoj decenijama bori za autonomiju.\nSud je saopštio da će osam osoba ostati u pritvoru do utorka, kada ponovo treba da se pojave u sudnici, naveo je savezni tužitelj ne iznoseci nikakve detalje, prenio je Rojters.\nOko 300 policajaca pretražilo je u četvrtak 28 domova i kancelarija diljem zemlje i privelo 20 ljudi u okviru operacije protiv pripadnika PKK-a, oružane kurdske grupe koja se bori za nezavisnost od Turske.\nTužiteljstvo je u četvrtak uvečer saopćilo kako ima dokaze da je ta grupa ljudi u Belgiji bila umiješana u krivotvorenje pasoša i finansiranje regrutacije mladića za aktivnosti PKK-a.\nPKK je 1984. godine počela oružanu borbu za nezavisnost teritorija na jugoistoku Turske, nastanjenih pretežno Kurdima, a u sukobima je dosad ubijeno 40.000 ljudi. Ankara, Evropska unija i SAD su svrstale PKK-a među terorističke organizacije.


Restoran KUM - Smeštaj za decu i bebe\nVišedecenijsko iskustvo u ugostiteljstvu i preko 25 godina postojanja ovog kompleksa pretočeni su u vrhunski kvalitet usluga koje pružamo našim klijentima. Da to nisu samo reči propagande koje bilo koji ugostitelj može da izgovori ili napiše u svom oglasu ili Internet stranici, evo par detalja iz propratnih usluga koje godinama pružamo našim gostima.\nSoba za bebe i manju decu obavezan je deo naše ponude jer veliki broj porodičnih ljudi ne bi bio u mogućnosti da prisustvuje najlepšim trenucima proslava, venčanja, krštenja i rođendana da im na raspolaganju ne stoji naše osoblje i deo našeg objekta posvećen najmlađima.\nU ovim prostorijama naši gosti imaju sve uslove da se pobrinu za svoje najmlađe i da ih čak ostave tu kako bi nastavili veselje dok njihova deca odmaraju ili se igraju. Soba za bebe i malu decu može primiti nekoliko beba odjednom, a poseduje posebno kupatilo sa neophodnim uslovima za brigu o najmlađima.


DOB: „Sreća je” plesno-muzički jam - Moja Srbija\nDOB: „Sreća je” plesno-muzički jam\nPetak, 18. jun, u 19 časova, Plato Milana Mladenovića\nPovodom upravo objavljene pesme „Sreća je” i lančanih plesnih reakcija koje je izazvala među publikom, Igor Vince vas poziva na promociju svog novog singla i plesno-muzički jam session „Sreća je”, kao svojevrsni uvod u novu, devetu sezonu Koncerata na Zidiću.\nIgor Vins, kantautor, vokal i instrumentalista, pre samo nekoliko dana objavio je svoj novi singl kao i video spot „Sreća je”.\n„Mnogo inspiracije i ljubavi sam utkao u stvaranje ove pesme i veoma sam uzbuđen kada vidim da to prepoznajete i osećate. Uživajte, đuskajte i podelite sa ljudima oko vas!”, kaže Igor Vins i poručuje publici: „Muzika nema svoju potpunu lepotu ukoliko je ne prati ples, a ni plesa ne bi bilo bez muzike. Zato pozivamo plesače da nam se pridruže u petak na Zidiću!”\n„Pronaći živu muziku u Beogradu je pravi zadatak. Pronaći ples koji će tu muziku pratiti je još veći izazov. Mi vam dovodimo i jedno i drugo. Organizovanjem ovog događaja želimo da pokažemo šta nastaje kada se muzika i ples susretnu u improvizovanoj interakciji na licu mesta. Želimo da svaki pojedinac oseti srž ova dva elementa na svojoj koži i podeli ga dalje sa drugima, gradeći jedinstvenu energiju trenutka. Zidić će prodrmati muzičko-plesne vibracije i nadamo se da će osmeh i radost okupljenih biti razlog za oslobađanje tela i uma”, kaže Nemanja Bošković uoči nastupa ispred Doma omladine Beograda.\n« Dogma Brewery: Spremite se za izazove i samo napred\nKamen dizajn: Vreme, trud i gomila ideja »


27-07-2021 18:36 Izdvojeno Srbija Politika\nZakon o negiranju genocida u BiH koji je nametnuo visoki predstavnik Valentin Incko samo sedam dana pre odlaska, napravio je haotično stanje u Republici Srpskoj i Federaciji.\nAleksandar Raković. (Foto: Jutjub)\nInstitucije su blokirane, otkazana je sednica Parlamentarne skupštine, pokrenute su kontra-peticije, ali i onlajn peticije u kojima se traži da da se uhapsi Milorad Dodik.\nParalelno, Dodik je najavio da je Republika Srpska čak spremna da proglasi samostalnost sledeće nedelje, zbog svih dešavanja. Šta će biti u BiH, kako će se okončati ova situacija, da li može doći do otcepljenja Republike Srpske?\nO svemu tome u Usijanja dana govorili su istoričar Aleksandar Raković, novinar iz Sarajeva Avdo Avdić i analitičar iz Banjaluke Željko Raljić.\n"U Banjaluci ništa strašno, iako sa strane deluje dramatično. Juče se dogodio taj sastanak parlamentarnih stranaka u Banjaluci. Usaglašeno je da srpski predstavnici do daljeg neće učestvovati u donošenju odluka. Danas već imamo najavu da će Dodik 3. avgusta prisustvovati sastanku sa novim visokim predstavnikom Kristijanom Šmitom. To znači da Dodik nastavlja po starom, pokaže da je veliki štrumf i okupi sve, a onda izneveri srpsko jedinstvo, kao više puta do sada. Zato ovo nije velika kriza, pokazaće se još jednom da je Dodik veliki manipulator", rekao je Raljić.\n"Svi kojima je stalo do pravde podržali su odluku Incka. Ne radi se o napadu ni na koga, pa ni na srpski narod", poručio je Avdić.\nNa konstataciju voditeljke da "zločin" nije "genocid", Avdić je rekao:\n"Međunarodni sudovi su priznali genocide. U krivičnom zakoniku Republike Srbije piše da je zabranjeno negiranje genocida koje potvrde međunarodni sudovi".\nRaković je prokomentarisao šta su Raljić i Avdić rekli:\n"Nisam se bavio pitanjem Srebrenice, ali moje kolege jesu. Oni koji su se bavili, tvrde da se u Srebrenici nije dogodio genocid. Ne može da se ne uzme u obzir njihovo mišljenje. Hag je politički sud, to je činjenica. Holokaust je neporeciva činjenica i ne može se porediti sa događajima u BiH. Odluka Incka je sramotna".\n"Dodik će se sastati sa Šmitom da bi mu rekao da ga Republika Srpska ne priznaje. Biće zanimljivo kada u BiH pravnici i istoričari budu vođeni u zatvor samo zato što su Srbi", dodao je Raković.\n"Ako je donesena odluka da srpski predstavnici ne učestvuju u donošenju odluka, onda ni Dodik ne bi trebalo da se sastaje ni sa kim. Peticija koju je Dodik imao spremnu, znači da samo želi da ojača svoju i poziciju svoje stranke. To je još jedna Dodikova manipulacija u najavi", nastavio je Raljić.\n"I u BiH i u Srbiji je isti zakon na snazi i ne može se govoriti o verbalnom deliktu. Niko ne tera Srbe da prizna genocid u Srebrenici, samo se zabranjuje negiranje. To je stvar zdravog razuma", dodao je Avdić.\nRaković se nadovezao:\n"Nije ovde reč o ratnim zločinima, ovde je reč o genocidu koji se odnosi samo na srpski narod. Ne mora eksplicitno da se pomenu Srbi, ali zna se na koga se odnosi ovaj konkretni slučaj. Grajfov izveštaj koji su napravili Izraelci, Austrijanci, Nemci, ljudi različite boje kože, jasno kaže da genocida nije bilo".\n"Da li nekoliko hiljada srpskih žrtava u okolini Srebrenice od 1992. do 1995. ima neko pravo?", dodao je Raković.\n"Kada je reč o budućnosti Republike Srpske, onda je stvar veoma ozbiljno. Suština problema je što mi u javnom diskursu imamo mantre koje se stalno ponavljaju, a to su da je Republika Srpska genocidna i da su Srbi genocidan narod", Raljić.\n"Odnosi između Srba i Bošnjaka će posle ovoga sigurno biti gori. Srbi nikada nisu sejali jabuku razdora. Budućnost BiH je pod zankom pitanja. Kriza će eksalirati kada prvi istoričari i pravnici iz RS budu hapšeni", zaključio je Raković.\nAvdić je kazao da je "Beograd bio prvi grad za vreme Drugog svetskog rata koji je 'oslobođen' od Jevreja", Raković je reagovao:\n"Ne služite se manipulacijama. Kada je reč o tome u Beogradu, to je uradila kvislinška vlast, koju je Srbija odmah odbacila".


Ivančević ne odustaje: ''Nešto nije u redu - ili sa mnom, ili sa srpskim fudbalom!'' - Sportske.net\nIvančević ne odustaje: ''Nešto nije u redu - ili sa mnom, ili sa srpskim fudbalom!''\nTrener Radničkog iz Kragujevca i na konferenciji za novinare ostao pri onome što je rekao na terenu, neposredno po završetku meča u Jagodini, gde je njegov tim doživeo minimalni poraz, a on isključen zbog protesta posle penala za domaće.\nTrener fudbalera Radničkog iz Kragujevca Radmilo Ivančević rekao je danas da je njegav ekipa odigrala dobro u meču protiv Jagodine, kao i da mu nije jasna sudijska odluka da domaćoj ekipi dosudi penal.\n"Teško mi je da pričam, moram da biram reči, a to nije lako. Otvorili smo utakmicu odlično, kontrolisali smo sve do tog nekog penala. Nije mi jasna ta sudijska odluka", rekao je Ivančević posle meča.\n"Igrač se kune da je fudbaler Jagodine igrao rukom, kaže da se vidi na televiziji. U nastavku igre Pešić šutira preko gola, lopta odlazi, dečko pada, niko ne vidi penal, a sudija ga svira. Možda je i bio, zadržavam pravo da proverimo to na televiziji. Međutim, ako su svi na stadionu videli drugačije, nešto tu ima", kazao je on.\nTrener Radničkog dobio je na današnjem meču crveni karton.\n"Dogodilo se da je lopta došla kod mene, ja sam bio revoltiran i šutnuo sam je. Zasluženo sam isključen i žao mi je zbog toga. Postao sam drugi čovek u ovom srpskom fudbalu u ovih šest meseci. Pre toga nikada nisam bio isključen, a sada sam dva puta. Nešto nije u redu, ili sa mnom ili sa fudbalom u Srbiji", rekao je on.\nIvančević je rekao i da su se njegovi igrači borili i pokazali da rezultati koje su napravili nisu slučajni.\n"Igrali smo protiv jedne izvanredne ekipe, izuzetno organizovanog kluba koji se izvanrendo snalazi u ovim srpskim prilikama. U samom vrhu srpskog fudbala su i ja im čestitam. Jagodina ima izvanredne navijače, oni izvanredno pomažu, naši Đavoli su bili tu ali su bili nemoćni da nam pomognu", rekao je Ivančević.\n"Dobro je da se sve ovo završava, idem da se odmorim od svega. Nama ostaje da se preispitamo šta se dešava i zašto. Jagodini želim sve najbolje, Dodiću da ponovo završi u Evropi i osvoji Kup", dodao je Ivančević.


0Piše: Beta Beta 12. septembra 2007. 00.00\nMinistar poljoprivrede Srbije Slobodan Milosavljević izjavio je juče da se nauka u poljoprivredi mora sačuvati, jer je to jedan od najboljih i najreferentnijih proizvoda koji Srbija ima. Milosavljević je u novosadskom Naučnom institutu za ratarstvo i povrtarstvo, na smotri dostignuća u proizvodnji ratarskih kultura „Dani polja“, rekao je da je taj institut doprineo da Srbija bude cenjena u Evropi i svetu. „I pored vremenskih nepogoda koje nas ne zaobilaze već nekoliko godina poljoprivreda je uspevala da podmiri potrebe ove zemlje. Agrar može da obezbedi rast srpske ekonomije i bolji život građana, a to je i misija našeg ministrarstva“, kazao je Milosavljević. Direktor Instituta Petar Sekulić rekao je da tu ustanovu ne bi trebalo privatizovati, naglašavajući i da naučnici, stručnjaci i svi zaposleni u njemu smatraju da ona treba da ostane ono što je bila i do sada, državni institut.\nBeograd – Na listi vodećih 500 kompanija iz 19 zemalja centralne i istočne Evrope, koju su napravili stručnjaci iz revizorsko-konsultantske kompanije Dilojt, nalazi se šest kompanija iz Srbije. Kako je saopštila kompanija Dilojt, prema ukupno ostvarenom prihodu u 2006. godini, najveća srpska kompanija Naftna industrija Srbije (NIS) u regionu rangirana je na 22. mestu, Delta holding na 83. mestu, a Elektroprivreda Srbije je na 107. mestu. Na listi TOP 500, nalazi se i Ju-Es stil Srbija koji je 177, dok je Telekom Srbija na 210. mestu, a Srbijagas na 289. mestu. Pored liste TOP 500, kako se dodaje u saopštenju , eksperti iz kompanije Dilojt, izvršili su i rangiranje 50 najjačih banaka, na osnovu aktive, kao i najvećih osiguravajućih društava, na osnovu upisane premije. Na listi 50 najuspešnijih banaka nije se našla nijedna banka iz Srbije, Makedonije i Crne Gore. Na listi 50 najuspešnijih iz oblasti osiguranja u regionu, osiguravajuće društvo DDOR Novi Sad nalazi se na 39. mestu, dok se Dunav osiguranje nalazi na 41. mestu.\nCelje – Izvršno veće Vojvodine organizovalo je ove godine objedinjen nastup vojvođanskih preduzeća i izvoznika na poznatom privrednom sajmu u Celju. Na sajmu koji je počeo 4. septembra biće održan i sastanak slovenačkog ministra privrede Andreja Vizjaka i vojvođanskog sekretara za privredu Siniše Lazića. Taj sastanak zakazan je za danas. Razgovor će se, kako je najavljeno, pre svega odnositi na mogućnosti ulaganja slovenačkih privrednika u Vojvodinu i saradnju u oblasti turizma.


Tužilaštvo traži pritvor za Almira Čehajića Batka – Kakanj-X\nPostupajuća tužiteljica Tužilaštva KS predložila je Kantonalnom sudu Sarajevu određivanje jednomjesečnog pritvora Almiru Čehajiću Batku, koji je uhapšen u akciji kodnog naziva „Netwoek“.\nPritvor je predložen zbog opasnosti da bi osumnjičeni boravkom na slobodi mogao utjecati na svjedoke, prikriti dokaze i zbog opasnosti od ponavljanja krivičnog djela, saopćeno je iz Tužilaštva.\nOsumnjičeni Davor Gaj ispitan je u Državnoj agenciji za istrage i zaštitu (SIPA). U toku dana bit će predat u nadležnost Tužilaštva KS.\nČehajić se sumnjiči da je nelegalno stekao više od pola miliona marakai i da je raspolagao kreditima u ime firme “City – Otvorena mreža” iz Sarajeva. Na taj način je, prema mišljenju istražitelja, prouzrokovana šteta navedenoj firmi od 50 hiljada KM.\nDavor Gaj se sumnjiči za krivično djelo zloupotrebe položaja jer je bio odgovorna osoba u firmi “Otvorena mreža”. Gaj se vodi kao direktor firme “City – Otvorena mreža” d.o.o. Sarajevo pod kojom je emitovana emisija “Udri muški” koju je vodio Čehajić Batko.\nPodsjećamo, Gaj je uhapšen sinoć na sarajevskom Aerodromu.


Od poslednjeg izveštaja o epidemiološkoj situaciji u Republici Srpskoj, u poslednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Bolnici Sv. Vračevi u Bijeljini i Univerzitetskoj bolnici u Foči izvršeno je testiranje 543 laboratorijska uzorka, a novi virus korona (SARS-CoV-2) potvrđen je kod 103 osobe u Republici Srpskoj. Radi se o 58 muških i 45 ženskih osoba, od kojih je 19 mlađe, 76 srednje i osam osoba starije životne dobi, piše Srpskainfo.\nPrema mestu prebivališta, 31 osoba je iz Bijeljine, 16 iz Banjaluke, 11 iz Višegrada, pet iz Zvornika, po četiri iz Rogatice i Istočnog Novog Sarajeva, po tri iz Ljubinja, Ugljevika, Vlasenice, Trebinja, Pala i Mrkonjić Grada, po dve iz Teslića, Istočnog Sarajeva i Doboja i po jedna iz Šamca, Bratunca, Šekovića, Prijedora, Čelinca, Derventa, Foče i Lopara.\nVećina novozaraženih je sa područja istočnog dela Republike Srpske, od čega je najveći broj iz Bijeljine i Višegrada.\nInstitut za javno zdravstvo Republike Srpske poziva sve građane da se strogo pridržavaju svih preporučenih mera kao što su nošenje maski, održavanje fizičke distance, dezinfekcija ruku i prostora te izbegavanje većih okupljanja kako u zatvorenom, tako i na otvorenom prostoru.\nNAJVIŠE NOVOZARAŽENIH U BIJELJINI Epidemiološka situacija pogoršana i u Višegradu i Zvorniku


Devenport u Negotinu na Mokranjčevim danima\nBeta\t 12. septembra 2015. 15:35\nŠef delegacije EU u Srbiji Majkl Devenport otvorio je danas u Negotinu, gde su u toku Mokranjčevi dani, izložbu fotografija ulične umetnosti “Umetnost bez granica”.\nDavenport je kazao da će tu izložbu priređenu povodom Dana evropske saradnje koji se obeležava 21. septembra, tada videti i građani u Beogradu.\nMokranjčevi dani koji su počeli 10. septembra u Negotinu, veliki su festival, ne samo za Negotin i Srbiju veći i za ceo svet, rekao je Devenport.\nGovoreći o Danu evropske saradnje, šef delegacije EU u Srbiji je rekao da se “Evropa suočava s novim i velikim izazovima, i mislim da je jasno da je Srbija deo te Evrope, da deli najbolje i najviše evropske vrednosti i mislim da smo to jasno videli ovih dana u suočavanju sa migrantskom krizom”.\nNa otvaranju izložbe ministar kulture i informisanja Srbije, Ivan Tasovac je kazao da je ulična umetnost poseban savrmeni fenomen, a da je “stalni balans prošlosti i savremenosti jedini pravi način kojim treba koračati u budućnost”.\nNa otvaranju izložbe “Umetnost bez granica” nastupili su horovi “Angel Manolov” iz Sofije i “Saund” iz Bukurešta.\nU Negotinu, rodnom gradu Stevana Stojanovića Mokranjca, od 10. do 16. septembra traju 50. Mokranjčevi dani. Beogradska filharmonija će prvi put nakon 2000. godine učestvovati na Mokranjčevim danima, zahvaljujući Delegaciji EU u Srbiji.\nStevan Stojanović Mokranjac (Negotin, 9. januar 1856 – Skoplje, 28. septembar 1914) bio je kompozitor i muzički pedagog, klasik srpske muzike, njena najistaknutija ličnost na prelazu iz XIX u XX vek, zaslužan za uvođenje srpskog kolorita u umetničku muziku.


Nagrađeni pobjednici konkursa “Dobrodošli u moju Evropu”\nNaslovnica Sjeverni Sandžak Novi Pazar Nagrađeni pobjednici konkursa “Dobrodošli u moju Evropu”\nNovi Pazar – Program evropskog partnerstva sa opštinama EU PROGRES danas je u galeriji Multimedijalnog centra u Novom Pazaru promovisao kalendar za 2013. godinu i uručio nagrade pobednicima likovnog konkursa “Dobrodošli u moju Evropu”.\nPredstavnik EU PROGRESA Dejan Drobnjak kaže da je na ovogodišnji konkurs pristigao 131 rad iz 30 srednjih škola, iz 25 opština južne i jugozapadne Srbije, a stručni žiri je za kalendar ove evropske organizacije za narednu godinu odabrao 12 najboljih radova.\n„Učenici su prilično dobro odgovorili na temu i pokazali da Srbija jeste Evropa. Đaci će biti nagrađeni laptop i tablet računarima, kao i digitalnim fotoaparatima, a pobednica konkursa je učenica iz novopazarske Škole za dizajn kože i tekstila Samra Šabanović,koja je dobila laptop, dok je škola iz Medveđe najbolja srednja škola koja je osvojila školsku opremu vrednu 120.000 dinara“, kazao je Drobnjak radiju Sto plus.\nLikovni konkurs na temu „Dobrodošli u moju Evropu“, bio je otvoren do polovine prošlog meseca sa ciljem da pruži podršku mladim likovnim talentima, kao i da promoviše evropske vrednosti u Srbiji.\nMenadžer programa Grem Tindal kaže da je cilj ove organizacije da pomogne opštinama, kao i civilnom društvu i promoviše njihovu saradnju.\n„Trenutno radimo na projektu sistema grejanja za škole i fudbalski stadion, uvođenje jednošalterskog sistema koji će pomoći u dolaženju invastitora, kao i projekat u vezi sa zaštitom od poplava čiji radovi počinju narednog leta“, istakao je Tindal.\nEU PROGRES će za narednu godinu izdvojiti šest miliona evra za nastavak finansiranja projekata u Novom Pazaru.


Ljajić: Od diplomatije do ekonomije : Nadlanu.com\nLjajić: Od diplomatije do ekonomije\nObjavljeno 5. maj 2013. / 18:46:19\nLjajić je istakao da je uspostavljanjem diplomatskih odnosa napravljena osnova za proširivanje ekonomske saradnje dve zemlje.\nKako je navedeno u saopštenju potpredsednika vlade, Ljajić je pozvao investitore iz Saudijske Arabije da ulažu u privredu Srbije i najavio je da će vlada u najskorije vreme izabrati projekte sa kojima će konkurisati Saudijskom fondu za razvoj, u kome postoji zainteresovanost za realizaciju zajedničih investicionih aktivnosti u Srbiji.\nMinistar ekonomije Saudijske Arabije istakao je da je uspostavljanjem diplomatskih odnosa napravljena osnova za proširivanje ekonomske saradnje dve zemlje, dodajući da su oblasti građevinske industrije, vojno - ekonomskog sektora, farmacije i turizma, privredne grane sa posebnim potencijalima za dalji bilateralni razvoj.\nAl Džazer je pozvao kompanije iz Srbije da učestvuju u građevinskim projektima u Saudijskoj Arabiji, uzimajući u obzir da je u okviru petogodišnjeg ekonomskog plana te zemlje predviđeno izdvajanje 350 milijardi dolara za izgradnju različitih infrastrukturnih objekata.\nOn je takođe izrazio spremnost za prijem lekara svih specijalnosti i medicinskih sestara i tehničara u zdravstveni sistem Saudijske Arabije, s obzirom na deficit kadrova u oblasti medicine.\nSastanak Ljajića i Al Džazera bio je prvi susret državnih zvaničnika Srbije i Saudijske Arabije nakon što su dve zemlje uspostavile diplomatske odnose, navedeno je u saopštenju.\nLjajić će se u okviru zvanične posete Saudisjkoj Arabiji sutra sastati i sa princom Saudom al Fejsalom, koji je i ministar spoljnih poslova ove dražave.


Godišnji horoskop za 2019: Vaga - WANNABE MAGAZINE\nGodišnji horoskop za 2019: Vaga\nOvo je dobra godina za partnerske odnose i Vage će biti u prilici da reše ljubavne nesuglasice, pre svega, same sa sobom. Ukoliko gajite osećanja prema nekoj posebnoj osobi (a zvezde kažu da je to vrlo verovatno, ako ste sami), treba sebi to da priznate, a zatim i da ta osećanja pokažete osobi za koju ste zainetersovani. Za nove ljubavne odnose najbolji su izgledi od polovine aprila, pa na dalje. Ovaj period dobar je i za postojeće partnerske odnose, kao i za one koji su u krizi. Stari i uspavani odnosi će oživeti i osnažiti, raskidi će se razrešiti, ljubavni odnosi će postati intimniji i prisniji, međusobna privlačnost izraženija. Provedite što više vremena sa voljenom osobom, jer to vam je potrebno i dragoceno.\nUkoliko ne želite da izgubite nekog, budite iskreni i preduzmite nešto – bilo da se radi o bivšem, sa kojim ste još u kontaktu, ili partneru koji se udaljava i hladi, ili novoj osobi, koja ne zna kako da se postavi prema vama. Vaša inicijativa je ono što će doneti promene i oživljavanje u ljubavi, a tokom avgusta se savetuje da budete posebno pažljivi, jer su moguće nekakve prepreke i problemi, sa kojima treba da se suočite pažljivo i svesno. U ljubav morate ulagati ove godine, možda više nego što ste navikli ili mislite da je potrebno, ali sva pažnja, nežnost i vreme koje uložite u odnos, dovešće do učvršćivanja veze – neke Vage će se ove godine odlučiti za brak.\nSve u svemu, ljubavni izbori koje donesete ove godine, biće za vas ključni (i pozitivni), bićete sposobni da rešavate probleme praktično i taktično i astrološki savet je da se ne postavljate iznad partnera i da ne žurite da donesete zaključke. Dobra komunikacija je veoma važna, a vaš talenat da pokažete blagost i ljubaznost prema partneru, doći će do izražaja. Vaga može svakoga da usreći – ako uložite malo napora, partner će klečati pred vama.


Zeleno, a crveno | ZELENE NOVINE\nRazvoj društva i društvenih uređenja u zapadnoj i istočnoj Evropi tekao je drugačijim tokom tako da su i okolnosti za razvoj i stvaranje zelenih političkih opcija danas znatno drugačije. Dok se u zapadnoevropskim državama kapitalizam ustoličio kao dominantno društveno uređenje odmah nakon industrijske revolucije, prolazio kroz svoje različite istorijske faze razvoja i imao vremena da iznedri srednju klasu, u istočnoj Evropi nakon sloma socijalizma dolazi do nagle tranzicije i prelaska na neoliberalni kapitalizam. Istočnoevropske države koje se sa neoliberalnim kapitalizmom susreću tek 90ih godina, pod snažnim uticajem doktrine šoka, praćene pljačkaškim privatizacijama i naglim osiromašenjem većine stanovništva nauštrb malog broja koji se enormno obogatio, nisu uspele da razviju značajniju srednju klasu ili ona čini samo mali procenat ukupnog stanovništva. Upravo ta srednja klasa je glavna glasačka baza većine zelenih partija u zapadnoj Evropi i upravo zahvaljujući njoj neke partije su uspevale da dođu i do 15% glasova.\nU istočnoj Evropi čak i taj mali procenat srednje klase koji postoji većinom se okreće liberalnim opcijama, tako da je potreba za formiranjem levo-zelenih partija i organizacija više nego neophodna. Nemačka i Švedska mogu poslužiti kao odličan primer da liberalno zelena politika ne prolazi u siromašnijim krajevima. I dok Zelena partija Nemačke slovi za najveću i najsnažniju zelenu opciju u Evropi analizom izbornih rezultata u poslednjih par godina jasno se može uočiti da je glavna glasačka baza te partije upravo srednja klasa koja je svojim brojem jako ograničena i koja za sada ne vidi potrebu za velikim sistematskim promenama. Na parlamentarnim izborima 2013 u Nemačkoj, Zelena partija je ostvarila najbolje rezultate u pokrajnama Hamburg, Bremen i Berlin. Očigledno je da su sve tri pokrajine površinski jako male, sa gotovo celokupnom populacijom smeštenom u urbanim centrima i da se, sem Berlina, koji je specifičan primer, ostale pokrajne nalaze u bogatim delovim države. U još uvek znatno siromašnijim delovima bivše istočne Nemačke Zelena partija beleži najlošije rezultate, i gotovo ni u jednoj pokrajni nije uspela da pređe 5% glasova, dok partija levice Die Linke baš u tim delovima ostvaruje najbolje rezultate od preko 20% glasova. Na Švedskim izborima, održanim 2014 godine, takođe se jasno vidi da Zelena partija beleži znatno bolje rezultate samo u bogatijim urbanim centrima dok na periferiji i u ruralnim mestima ima dosta slabije rezultatate.\nNa osovu predhodnih podataka očita je potreba za promenom pristupa i politika zelenih partija širom Evrope čime bi se one znatno približile širim slojevima društva i izbegle ograničenja srednje klase. U budućnosti bi fokus trebalo da se proširi i premesti na niže društvene slojeve i van urbanih centara, a za ovako nešto potrebne su nam još radikalnije levo zelene politike koje bi insistirale na krupnim sistematskim promenama.\nZeleno, a nedemokratski\nIako je zelena jedna od novijih opcija na političkoj sceni, jasno je vidljiva razlika u formiranju zelenih partija na zapadu i istoku. Na zapadu su zelene partije nastaju na krilima različitih pokreta odozdo – od antinuklarnih i antiratnih do boraca za zaštitu živone sredine i prava životninja, uključujući pritom feminističke i LGBTQ pokrete koji vremenom dolaze do zaključka da partikularne borbe daju malo rezultata. Na taj način dolazi do laganog formiraja najpre zelenih pokreta koji kasnije prerastaju u partije i vremenom postaju značajniji politički faktor. U istočnoj Evropi stvari su se odvijale drugačijim tokom. Nakon uvođenja višepartijskih političkih sistema zeleni, koji u tom trenutku nisu imali jasno definisane politike, ne uspevaju tu da pronadju svoje mesto. Zbog nedovoljne razvijenosti civilnog društva, i brze tranzicije koja je dovela do osiromašenja država i stanovništva, javlja se problem kako formirati zeleni pokret odozdo koji bi imao svoje uporište u širim društvenim slojevima. Čest primer širom istočne Evrope je da zbog nemogućnosti stvaranja zelenih partija odozdo, i njihove postepene izgradnje, dolazi do formiranja partija odozgo, gde veće partije stvaraju manje zelene partije satelite koji su zadužene da zauzmu određeni deo političkog spektra koje veće partije nisu pokrile. Veće partije obezbeđuju kapacitete za osnivanje zelenih pokreta i partija, ali ti pokreti i partije uglavnom ostaju u političkoj niši, baveći se isključivo ekologijom, ili uskim opsegom problema, i pritom ostaju trajno zavisni od većih, uglavnom nominativno socijaldemokratskih partija, bez prave slobode i mogućnosti razvijanja politika. Čest slučaj je da u jednoj državi postoji više zelenih opcija, a da sve zajedno ne mogu da sakupe ni 1% glasova, jer se u toj iluziji izbora i međusobnih borbi ideološka pozicija potpuno gubi i ljudi zelene ne prepoznaju kao relevantne političke aktere.\nZeleno, a socijalno\nNeoliberalne mere su nam donele najveću podeljenost, razaranja i katastrofe, kao i rast nejednakosti između neznatnog broja ekstremno bogatih i većine siromašnih koje se svakim danom ubrzano povećavaju. Pritisak koji se stvara sve oštrijim merama štednje, koje dovode do još većeg osiromašenja većine stanovništva kao i perifernih država i gde one plaćaju za neuspehe krupnog kapitala, nije moguće rešiti u okviru trenutnog sistema. Zelene partije bi shodno svom holističkom pristupu rešavanja globalnih i lokalnih problema morale da insistiraju na antikapitalističkim politikama. Očito da u okviru trenutnog kapitalističkog sistema, koji je zasnovan na stalnom i neograničenom rastu, nemoguće je rešti probleme – od redistribucije bogatstva, zaštite životne sredine i klimatskih promena, do diskriminacija koje god vrste.\nZa takve sistematske promene potrebno je formiranje šireg bloka levo orjentisanih organizacija i partija, gde bi zeleni zauzeli svoje mesto. Partikularnim borbama, nejedinstvom i sitnim interesima, samo se dodatno pomaže očuvanju postojećeg stanja koje evidentno vodi katastrofi svake vrste, od ekološke do socijalne. Uprkos određenim neuspesima koje su doživeli, i očitim manama i problemima koje su imali pri samom nastajanju, primeri zajedničke borbe iz Grčke i Tuske mogli bi da budu lekcija za formiranje šireg levog pokreta i snažnu političku borbu. HDP u Turskoj i Siriza u Grčkoj nastale su kao koalicije većeg broja manjih levo orjentisanih partija koje su ranije igrale sporednu ulogu, ali ulaskom u veće kolicije došlo je do sinergističkog efekta i ove kolicije su postale zanačajni politički faktori u svojim zemljama. Primer dobre prakse dolazi i iz Portugala gde zelene i crvene partije jako blisko sarađuju već 25 godina, i svojim pritiscima uspevali su da nateraju većinom desničarske vlade na pojedine ustupke.\nIstorijski gledano, od sloma socijalizma u Srbiji dominacju su preuzele nacionalističke, liberalne i radikalno desne političke partije koje, iako su se menjale na vlasti u zadnjih 15 godina, imaju isti neoliberalni diskurs, koji se uglavnom svodi na privatizaciju svega od fabrika do same prirode, uz stalno srozavanje životnog standarda i prava radnih ljudi. Zato nam je potrebna nova, leva politička opcija, koja bi se borila za dobrobit većine, a ne samo vlasnika krupnog kapitala.\nLevi samit Srbije, koji je koalicija levo orjentisanih radničkih kolektiva, teorijskih, LGBT, romskih, umetničkih, feminističkih, zelenih, i drugih progresivnih organizacija, predstavlja novu moguću opciju na političkoj sceni Srbije, gde je politički spektar godinama pomeran udesno, i gde leve političke opcije ne postoje. Za izgradnju ovakvih demokratičnih pokreta odozdo potrebno je vreme, ali prateći dešavanja širom sveta može se reći da je vreme zelenih pokreta kao neizostavnog dela nove levice definitivno pred nama.


Mektić najavio nastavak akcije "Lavina"\nMinistar sigurnosti BiH Dragan Mektić izjavio je danas u Banjaluci da akcija "Lavina" nema drugih namjera, osim obračuna sa korupcijom, te najavio mogućnost nastavka ove i sličnih akcija.\nMektić je istakao da je u akciji "Lavina" isključivo riječ o istrazi koja se odnosi na određene malverzacije koje imaju obilježje krivičnog djela u vezi sa Bobar bankom i Investiciono-razvojnom bankom Republike Srpske.\n"Nije bilo nikakvog spektakla. Vrlo su pažljivo pripremane ove aktivnosti. Čak nije angažovan nijedan specijalac Agencija za istrage i zaštitu BiH (Sipa), nego su na korektan i profesionalan način pripadnici Sipe došli da izvrše službene radnje po nalogu Tužilaštva BiH", rekao je Mektić novinarima u Banjaluci.\nOn je dodao da je akcija "Lavina" dan ranije najavljena Ministarstvu unutrašnjih poslova Republike Srpske, sa kojima je i odrađen dio akcije.\nUpitan kako je moguće da su depozite iz Bobar banke izvukli svi, osim javnih institucija, Mektić je rekao da je i njemu to čudno.\n"To mi daje osnovane indicije i sumnje da su svi imali neku vrstu informacije, a država jedino, ne mogu da kažem da nije znala, više mi se čini da nije htjela", naglasio je Mektić.\nOn je poručio da se mogu očekivati slične akcije, jer je ključno opredjeljenje Ministarstva sigurnosti BiH borba protiv korupcije.\nU akciji "Lavina" uhapšeno je deset osoba zbog sumnje da su oštetili Bobar banku i bankarski sektor za 123 miliona KM, među kojima su direktor Agencije za bankarstvo Srpske Slavica Injac i direktor Investiciono-razvojne banke Snežana Vujnić.\nOsim Injac i Vujnić, uhapšeni su bili i direktor Bobar banke od maja 2010. godine do marta 2014. godine Petar Cacanović, direktor Bobar banke od marta 2014. godine Ana Mirosavljević, članovi Nadzornog odbora banke Sonja Kurtuma i Saša Tomić, direktor Sektora rizika u banci Batrić Đurišić, interni revizor Zdravko Dubov, zamjenik direktora banke i direktora Sektora korporativnog bankarstva Igor Prodanović i direktor Bobar banke od osnivanja do 2010. godine Dragan Radumilo.


Konzularne zemlje - vize za inostranstvo\nDržavljanima Republike Srbije, nosiocima običnih putnih isprava, vize nisu potrebne za ulazak i kratkotrajni boravak u 71 državu, kao i dva specijalna administrativna regiona NR Kine – Hong Kong i Makao.\nNosiocima diplomatskih i službenih pasoša Republike Srbije, vize nisu potrebne za ulazak i kratkotrajni boravak u ukupno 94 države, kao i za dva specijalna administrativna regiona NR Kine – Hong Kong i Makao.\nPre polaska na put, savetujemo da obavezno proverite sve uslove ulaska u državu u koju ste se uputili preko zvaničnih sajtova organa date države, kao i nadležnog diplomatsko-konzularnog predstavništva. Posebnu pažnju treba obratiti na bezbednosnu situaciju, kao i vizne, carinske, saobraćajne, zdravstvene i druge propise, koji se mogu menjati na dnevnoj osnovi.\nMinistarstvo spoljnih poslova Republike Srbije se ne može smatrati odgovornim za promene propisa pojedinih zemalja o kojima nije zvanično obavešteno.\nKalkulator za obračun preostalog broja dana boravka u Šengen zoni, može se naći ovde.